ОЛИС ҲУДУДЛАРГА БОРИБ ИШЛАШ - Ўзбекистон овози газетаси\nОЛИС ҲУДУДЛАРГА БОРИБ ИШЛАШ\nкасбга, бурчга садоқат, ватанпарварлик ҳисобланади\n— Президентимиз бошчилигида тиббиёт тизимини тубдан ислоҳ этиш бўйича ўтказилган видеоселектор йиғилишида келтирилган таҳлилий рақамлар, танқидий фикр-мулоҳазалар, энг муҳими, белгилаб берилган аниқ ва қатъий вазифалар мамлакатимиз соғлиқни сақлаш тизимини замон талаблари даражасига олиб чиқишга хизмат қилади, албатта.\nҲар бир соҳани ислоҳ қилиш, тубдан ўзгартириш борасидаги ислоҳотлар пухта режалаштирилиб, ҳаётий тажрибалар асосида амалга оширса, самараси кўпроқ бўлиши табиий.\nСоғлиқни сақлаш тизимига янги механизмларни жорий этишда ҳам “тажриба”, “синов” масалаларига жиддий эътибор қаратилаётганини мазкур фармон мисолида яққол кўриб турибмиз.\nХусусан, Сирдарё вилояти мисолида тиббиётнинг ҳар бир бўғини вазифаларини аниқ-равшан белгилаш, улар бўйича давлат томонидан кафолатланган тиббий хизматлар ва дори воситалари пакетларини ишлаб чиқиш вазифаси қўйилди.\nКафолатланган пакетлар доирасида аҳолини бепул тиббий хизмат билан таъминлаш учун “қишлоқ врачлик пункти – поликлиника – марказий кўп тармоқли поликлиника – шифохона” кетма-кетлиги тартиби жорий қилиниши белгиланди.\nАлбатта, ҳар қандай янгилик иқтисодий асослари барқарор бўлгандагина одамларга фойда бера олади. Шунинг учун кафолатланган тиббий хизматлар ва дори воситалари пакетларини молиялаштириш мақсадида давлат тиббий суғуртаси механизмларини жорий этиш, алоҳида Жамғарма ташкил қилиш вазифаси қайд этилди.\nБу вазифани тўғри амалга ошириш, давлат тиббий суғуртаси механизмларини жорий этишда барча масалаларни икир-чикиргача назарда тутиш ва албатта аҳоли, айниқса, беморли оилалар қийинчиликларга дучор бўлмаслигини ҳисобга олиш зарур.\nКафолатланган пакетларда қишлоқ врачлик пункти ва оилавий поликлиникалар қайси тиббий хизматларни кўрсатади, марказий поликлиника ва шифохоналар қайси турдаги касалликларни даволашга масъул экани аниқ белгиланиши зарурлиги таъкидланди.\nМана шу масала ҳам мамлакатимизда жуда муҳим аҳамиятга эга, деб ўйлайман. Сабаби, аҳолининг катта қисми қайси шикоятлар бўйича қайси тиббий муассасадан ёрдам, маслаҳат олиш мумкинлигини тўлиқ билмайди. Бу эса кўплаб оворагарчилик ва сарсонгарчиликларга ҳам сабаб бўлади. Тиббий ёрдамга эҳтиёж сезган одам биринчи мурожаат этган муассасасидан ёрдам ёки саволига аниқ жавоб олмаса, у бутун тизимдан норози бўла бошлайди.\nҚайси муассаса қандай тиббий хизматлар кўрсатиши ҳақидаги ҳамда бошқа зарур маълумотлар очиқ ва шаффоф бўлиши, рақамлаштириш дастури йўлга қўйилиши тушунмовчилик ва норозичиликлар камайишида принципиал аҳамиятга эга, деб ўйлайман.\nЙиғилишда йил якунига қадар хорижий экспертларни жалб қилган ҳолда, “Гулистон тиббиёт кластери”нинг лойиҳасини ишлаб чиқиб, ишни бошлаш вазифаси юклатилди. Гулистон шаҳридаги ўнга яқин тиббиёт муассасасини Сирдарё вилоят кўп тармоқли шифохонасига ягона бошқарув асосида бирлаштириб, “тиббиёт кластери”га айлантириш учун барча зарурий инфратузилма мавжудлиги кўрсатиб ўтилди. Бу тажриба тиббиёт муассасалари ўртасида ўзаро боғлиқликни кучайтиришга хизмат қилади. Натижада иш жараёнида юзага келадиган муаммоли масалаларни қисқа фурсатда ва самарали ҳал этиш имконияти ошади.\nПрезидентимиз бирламчи бўғин тиббиёт ходимларини рағбатлантириш бўйича кўрсатмалар берди. Бу тизимда адолатни таъминлашда, қийин шароитларда кўп аҳолига хизмат кўрсатадиган ходимлар меҳнати муносиб қадрланишини англатади. Шунингдек, шифокорларга муносиб шароитлар яратиш орқали уларни энг қуйи бўғин – қишлоқ врачлик пункти ва оилавий поликлиникаларга жалб қилиш юзасидан “Қишлоқ шифокори” дастурини жорий этиш топшириғи берилди. Унга мувофиқ, олис ва чекка ҳудудлардаги бирламчи бўғин тизимига ишга қабул қилинган тиббиёт ходимларига 30 миллион сўм миқдорида бир марталик пул маблағи берилади, хизмат уй-жойи билан таъминланади ёки ижара тўлови компенсация қилинади.\nБундай тажриба дунёнинг кўплаб давлатларида кенг қўлланилган ва яхши самара берган. Фақат бунинг учун моддий рағбат билан бирга, ёшлар ўртасида, жамият миқёсида тарғибот-ташвиқот ишларини кучайтириш керак. Ёш кадрларда маънавий рағбат уйғотиб, олис ва чекка ҳудудларга бориб, элга хизмат қилиш касбга садоқат ватанпарварлик эканини тушунтира олсак, дастур ижроси муваффақиятли таъминланади, беморлар малакали ёрдам олади, ҳудудларда тиббий хабардорлик ўсади, соғлом турмуш тарзи юксалади, деб ўйлайман.\nОлий Мажлис Қонунчилик палатаси Фуқароларнинг соғлиғини сақлаш масалалари қўмитаси ва ЎзХДП фракцияси аъзоси


Қарорлар ижросини назорат қилишнинг энг унумли воситаси – жамоатчилик иштироки ва назорати — Ўзбекистонда ва дунёда рўй бераётган энг сўнгги янгиликлар ва хабарлар, жамият, иқтисодиёт, маданият, спорт, технологияларга оид қизиқарли мақолалар.\nHome/ O`zbekiston/Қарорлар ижросини назорат қилишнинг энг унумли воситаси – жамоатчилик иштироки ва назорати\nПрезидент ҳузурида бугун ўтказилган йиғилишда амалдаги ҳолат таҳлили ва илғор хорижий тажрибадан келиб чиқиб, самарали ижро тизимини йўлга қўйиш бўйича таклифлар кўриб чиқилди.\nҚарорлар ижросини назорат қилишнинг энг унумли воситаси – жамоатчилик иштироки ва назорати. Шу боис, “жамоатчилик эшитувлари”, “жамоатчилик мониторинги” тизимини жорий қилиш, бу жараёнга фуқаролик жамияти институтлари, оммавий ахборот воситалари ва фуқароларни фаол жалб этиш муҳимлиги таъкидланди. Жисмоний ва юридик шахсларга Президент ҳужжатлари ижроси юзасидан мурожаат қилиш имконини берадиган мобил илова ишга туширилиши белгиланди.\nАдлия вазирлигига Нодавлат нотижорат ташкилотлари миллий ассоциацияси, “Ижтимоий фикр” маркази билан бирга аҳоли ўртасида ижтимоий сўровлар ўтказиш, қарорлар ижроси ва бунга халқнинг муносабатини ўрганиш вазифаси қўйилди. Бу мақсадлар учун алоҳида грантлар жорий қилинади.


Имом Абу Ҳанифа раҳматуллоҳи алайҳининг иқтидорлари ва зукколаридан ёрқин лавҳалар — KUKALDOSH.UZ\n26.04.2018 / - Мақолалар, Янгиликлар\n“Абу Ҳанифа раҳматуллоҳи алайҳ Аллоҳ харом қилган нарсалардан ўта парҳезкор, узун сукунат соҳиби ва доимий тафаккур килувчи эди”\nАллоҳ таоло залолатга кетказган аҳли Куфадан бир киши бор эди. У баъзи бир инсонларнинг наздида қийматга эга ва уларнинг ҳузурида сўзи тингланадиган киши эди. Ва мана шу киши албатта Усмон ибн Аффон розияллоҳу анҳуни аслида яҳудий бўлган деб ҳисоблар ва инсонларни шунга ишонтирар эди. Ва яна айтар эдики “албатта у-Усмон яҳудийлигига кўра исломни қабул қилган қилгандан кейин ҳам залолатга кетди” дер эди. Унинг бу гап-сўзларини Абу Ҳанифа раҳматуллоҳи алайҳ эшитгач, мана шу бўлмагур гап-сўзларни тарқатаётган кишининг ҳузурига бориб, деди:\n“Дарҳақиқат мен сенинг олдинга бир шогирдим томонидан сенинг фалончи қизингга совчи бўлиб келдим”.\nШунда у киши: “Хуш келибсиз!”, деди. Ва айтдики эй Абу Ҳанифа сиздек зотларнинг ҳожати рад этилмайди. Лекин куёв ким ўзи?\nАбу Ҳанифа раҳматуллоҳи алайҳ у ўзининг қавмининг орасида шараф ва бойлик, қўли очиқлиги, саҳийлиги билан танилган ва Аллоҳ азза ва жалла нинг каломини хофизи, тунлари бир ракаъатда қоим бўлувчи ва Аллоҳ таолодан қўрқиб кўп йиғлагувчидир деди.\nҲалиги киши “Ҳа шундайми…”, “етарли бўлди эй Абу Ҳанифа” деди. Ва яна айтдики “Албатта сен таърифлаган куёвнинг сифатлари амирил мўъмини нниг қизига мос”.\nАбу Ҳанифа раҳматуллоҳи алайҳ айтдиларки: “Лекин сенга ундаги бир хислатни билиб қўйишлигик лозим бўлади”.\nУ нима ҳислат экан деб сўради.\n“Албатта у яҳудийдир” деди Имом Аъзам раҳматуллоҳи алайҳ.\nБу гапни эшитиб ҳалиги киши сесканиб кетиб, деди: ”Яҳудий…” , “Эй Абу Ҳанифа медан қизимни бир яҳудийга никоҳлаб беришимни хоҳлайсими”?! “Аллоҳга қасамки, гарчи юқоридаги барча хислатларини жамласа ҳам, мен унга қизимни никоҳлаб бермайман”.\nШунда Имом Аъзам раҳматуллоҳи алайҳ айтдиларки: “Сен биргина қизингни яҳудийга никоҳлаб беришдан бош тортябсанку, қандай қилиб Росулуллоҳ соллаллоҳу аълайҳи вассалам ўзларининг икки қизларини бир яҳудийга никоҳлаб берадилар”.\nАбу Ҳанифа раҳматуллоҳи алайҳнинг бу гапларидан ҳалиги киши таъсир ланиб, вужудини титроқ босиб, деди: “Бу ёмон гапларни айтганимдан Аллоҳга истиғфор айтаман ва У зот алайҳиссаломга қилган туҳматимдан тавба қиламан”.\nАбу Ҳанифа раҳматуллоҳи алайҳ нафақат мусулмон умматининг фиқҳий масалаларини ечиб берибгина қолмай балки, уларнинг диний эътиқодларини, хулқ-атворларини ва шу каби бир қанча ҳолатларни ислоҳ этдилар. Аллоҳ таоло у зотдан рози бўлсин!\nДоктор Абдурроҳман Рофат ал-Башонинг\n“Сувари мин ҳаёти тобеъийн” китобларидан таржима қилинди.\nКўкалдош ўрта махсус билим юрти\n2-курс талабаси Солиев Шерзод


Европадаги топ-клубларда қандай ўзгаришлар кутилмоқда?\nЕвропада қишки трансферлар ойнаси ёпилишига икки ҳафтадан камроқ вақт қолди. Топ-клублар таркибларини кучайтириш учун турли вариантларни кўриб чиқмоқда. Қуйида трансферлар бозорида кузатилаётган вазият ҳақида.\n«Ман Сити»да ҳужум чизиғи учун янги вариант пайдо бўлди\n«Манчестер Сити» янги ҳужумчи қидирмоқда. Аввалига инглиз клуби Эрлинг Ҳоландни қўлга киритишни режалаштираётгани хабар қилинганди, аммо энди вазият бироз ўзгарган. Хабарларга кўра, «Боруссия» ҳужумчиси «Реал»га ўтиш вариантини кўриб чиқмоқда. The Athletic нашрининг ёзишича, «Ман Сити» бош мураббийи Хосеп Гвардиола муқобил вариантни ҳам белгилаб олган. У «Реал»нинг ёш ҳужумчиси Винисиусни жамоасида кўрмоқчи.\nБу масала кўп жиҳатдан Килиане Мбаппега боғлиқ. Агар «Реал» уни ёзги трансферларда сафга қўшиб олса, маошига ва шартнома имзолангани учун бонусга катта пул сарфлашига тўғри келади. Бундай шароитда Мадрид клуби Ҳоландни ҳам таркибга қўшиб олишини тасаввур қилиш қийин бўлади. Агар норвегиялик форвард сотиб олинмайдиган бўлса, ўз-ўзидан «Реал»да Винисиусни сотишга ҳожат қолмайди. Бошқа томондан «Сити» футболчи учун яхши маблағ таклиф этса, бу мадридликларга Мбаппе учун харажатларни қоплаш имконини беради.\nСерб жавоҳирига ким эга чиқади?\n«Фиорентина» ҳужумчиси Душан Влаҳович — сўнгги йилларда энг самарали футболчилардан бўлмоқда. Унинг хизматларига бир неча клуб жиддий қизиқиш билдираётгани ҳайрон қоларли ҳолат эмас. «Арсенал» сербиялик футболчини яқин кунлар ичида таркибга қўшиб олиш ҳақида ўйламоқда. La Nazione манбаси маълумотига кўра, Лондон клуби форвард учун 70 млн евро тўлайди. Transfermarkt портали Влаҳовичнинг трансфер қийматини айнан шунчага баҳолаган.\n«Арсенал»да асосий ҳужумчи Пьер-Эмерик Обамеянг билан муаммолар юзага келган. Габонлик ҳужумчи аввалига интизомсизлиги учун сардорлик боғичидан маҳрум этилди, кейин у ковидга чалинди ва анча вақтдан буён жамоа ўйинларида майдонга тушмаяпти. Бироз олдинроқ у Африка Кубогида иштирок этаётган Габон термаси базасини тарк этди - коронавирусдан кейин унинг юрагида муаммо пайдо бўлгани айтилди. Шунингдек, ОАВ маълумотига кўра, у ва габонликларнинг АПЛда иштирок этувчи яна бир вакили Лемина клуб меҳмонхонасига маст ҳолатда ва бир гуруҳ қизлар билан келган. Sky Sports маълумотига кўра, Обамеянгга Саудия Арабистонининг «Ан-Наср» клубидан таклиф бор. Ар-риёзликлар 32 ёшли футболчини мавсум якунига қадар ижарага олиб, ёзда 7-8 млн еврога сотиб олишни мўлжаллаган.\nВлаҳовичнинг статистикасига қараб, у инглиз клубида африкалик футболчи ўрнини бемалол эгаллай олишини айтиш мумкин. Жорий мавсумда Душан А Сериянинг 21 ўйинида 17 гол уришга улгурди.\n«Арсенал» Италиядан яна бир футболчи олиб келиши мумкин. «Ювентус» Миралем Пьяничнинг «Барселона»га Артур Мело эвазига бериб юборилиши хато трансфер бўлганини тан олмоқда. Босниялик футболчи Каталонияда ўзини кўрсата олмади ва «Бешиктош»га жўнатилди, Артур эса ҳамон туринликлар захира ўриндиғи чангини тозаламоқда. Бу вақтда «Арсенал»дан бўлаётган таклиф айни муддао. «Канонирлар» 25 ёшли бразилияликни ижарага олмоқчи, «Ювентус» унга ўринбосар топса, трансферга рози бўлади. Клуб «Челси»дан Рубен Лофтус-Чикни сафга қўшиб олиши мумкин.\n«Ювентус» Дибалани қўйиб юборадими?\nПауло Дибаланинг «Ювентус» билан янги шартнома бўйича музокаралари ҳозирча муваффақиятли кечмаяпти. Sky Sport Italia нашри ёзишича, клуб раҳбарияти футболчи маоши қисқаришига рози бўлишини хоҳлаяпти. Агар Дибала рад қилса, жамоани эркин агент сифатида тарк этади. Унинг амалдаги шартномаси жорий мавсум охирига қадар тузилган. Ўз навбатида, «Ювентус» унга ўринбосар сифатида «Рома»нинг ҳужумкор яримҳимоячиси Николо Дзаньоло вариантини кўриб чиқмоқда. Римликлар етакчи футболчиси билан шартномани янгилашга ҳаракат қилмоқда, аммо футболчи «Юве»нинг қизиқишини инобатга олган ҳолда музокараларда танаффус қилиши мумкин.\nСуарес АПЛга қайтадими?\n«Атлетико» ҳужумчиси Луис Суарес Бразилия клубларидан бўлган уч таклифни рад этди. Бундан ташқари, Саудия Арабистони жамоаларидан бирига рад жавобини берди. Журналист Жерар Ромеронинг маълумотига кўра, 34 ёшли футболчи «Астон Вилла»га ўтишга қизиқмоқда. Ҳозирда бу клубни Суарес билан «Ливерпуль» сафида бирга ўйнаган Стивен Жеррард бошқармоқда. Мураббий форвардни янги клубига таклиф қилмоқда ва Луисни ҳам бундай вариант тўла қаноатлантиради. Бу трансфер қишда амалга ошишини кутиш қийин, мавсум якунида эса Суарес АПЛга эркин агент мақомида қайтиши мумкин бўлади.\nЭриксен АПЛга қайтадими?\nДаниялик футболчи Қатардаги жаҳон чемпионатига боришни хоҳламоқда. Бунинг учун эса етарли ўйин амалиёти талаб этилади, яримҳимоячи эса Евро-2020даги воқеадан кейин расмий ўйинларда майдонга тушмаган. Ўшанда Кристиан гуруҳ босқичининг илк ўйинида ҳушини йўқотиб, газонга қулаган ва футбол мухлисларини қўрқитиб юборганди. Шифокорлар Эриксенни ҳаётга қайтаришган, аммо у клубсиз қолганди - «Интер» у билан шартномани бекор қилишга мажбур бўлди. Кристианда А Серияда ҳеч қандай истиқбол йўқ эди, бу ерда дефибриллятор билан (футболчига Евродаги воқеадан кейин ўрнатилган мослама) ўйнашга рухсат йўқ.\nThe Athletic маълумотига кўра, «Брентфорд» (АПЛда 14-ўринда) данияликка шартнома таклиф қилган. АПЛ дебютанти яна бир йилга узайтириш шарти билан мавсум якунига қадар шартнома имзолашни таклиф этмоқда. «Брентфорд» бош мураббийи Томас Франк ўз вақтида Дания ўсмирлар жамоасини бошқарганида Кристиан билан ишлаган. Журналист Николо Шира твиттерида ёзишича, футболчига «Аякс» ҳам талабгор. Эриксен амстердамликлар клубида 2009 йилдан 2013 йилгача тўп сурган ва «Тоттенҳэм»га кетганди.\n«Шпорлар» ҳам уни ортга қайтаришга қарши эмас. Жамоанинг янги бош мураббийи, «Интер»да Эриксенга устозлик қилган Антонио Конте данияликнинг Англияга қайтиши мумкинлиги ҳақидаги хабарларга муносабат билдирди: «Ёзда бўлган воқеа — ёқимсиз ҳолат эди. Бу Эриксен билан ишлаганлар, уни яқиндан билганлар учун ҳам ёмон ҳолат эди. Мен ўшанда қўрқиб кетгандим. У яна майдонга чиқишга тайёрланаётганини кўриш ажойиб, бу зўр янгилик. Ўйлайманки, Кристиан учун эшиклар ҳамиша очиқ».\n«Барса» Дембелега хайр деди\nҲеч кимга сир эмас, «Барселона»да молиявий вазият яхши эмас. Каталонлар «Манчестер Сити»дан 55 миллион еврога Ферран Торресни харид қилди, бу трансфер бўйича биринчи транш фақат июлга бориб амалга оширилади. Аммо клуб катта режаларни кўзлаган, бу режаларни амалга ошириш учун эса клуб кераксиз футболчилардан қутулиши керак. Самюэль Умтити маоши камайишига рози бўлди, Филиппе Коутиньо «Астон Вилла»га ижарага берилди, Усмон Дембеле билан эса вингернинг космик талаблари туфайли шартнома узайтирилмайдиган бўлди.\nМарка-Андре тер Штеген ва Френки Де Йонг ҳам сотилиши ҳақида гаплар чиққан. «Барса» ёзда Эрлинг Ҳоландни трансфер қилмоқчи, шу туфайли қишдаёқ бир неча футболчи билан хайрлашишга тўғри келади.\nАввалроқ, Хави Дембеле шартномани узайтиришни истамаса, жамоадан кетиши ҳақида айтганди. Сўнгги хабарларга кўра, Дембеленинг кетиши аниқ бўлиб улгурган. «Биз унинг «Барса»да қолишни истамаслигини тўғри тушунамиз ва Усмонга ҳам ўз қароримиз ҳақида маълум қилганмиз. Бизга клубга содиқ футболчилар керак. Унга имкон қадар тезроқ жамоадан кетиши лозимлигини айтдик», деган «Барселона» клуби ижрочи директори Матеу Алемани.\n«Барса» Дембелега ўринбосарларни ўз тарбияланувчилари орасидан қидирмоқда. Diario Sport хабарига кўра, 25 ёшли Адама Траоре «Барселона»га қайтишга қарши эмас. Каталонлар клуби футболчининг агенти Жорже Мендеш ҳамда футболчининг ҳозирги клуби «Вулверҳэмптон» билан яхши алоқаларга эга. «Барса» Франсиску Тринканни бериш орқали (у ҳозирда ижара асосида «Вулвз»да ўйнамоқда) трансфер нархини арзонлаштириши мумкин.\nПогба «ПСЖ»да Месси билан бирга ўйнаш учун рекорд даражадаги шартномадан воз кечди\nФранциялик яримҳимоячи Поль Погба ёзда «Манчестер Юнайтед»ни тарк этмоқчи. Қатор манбалар, жумладан The Times ва Le Parisien ҳам шу ҳақда ёзган. Унинг учун устувор вариант — «ПСЖ». Аввалроқ «МЮ» Погбани АПЛнинг энг юқори маош тўланувчи футболчисига айлантиришга тайёр экани ҳақида хабарлар тарқалганди. The Sun маълумотига кўра, манчестерликлар раҳбарияти Полга ҳафтасига 600 минг тўлашга рози. Афтидан, Погба рекорд даражадаги шартномадан бош тортган.\n«Ювентус» ва «Манчестер Юнайтед» Марсиял бўйича келиша олмаяпти\nИкки клуб музокаралари боши берк кўчага кириб қолган. «Ювентус» футболчини мавсум охирига қадар ижарага олмоқчи, «МЮ» жса франциялик форвардини фақат бир шарт билан қўйиб юборишга рози бўлади. Бунинг учун итальян клуби Марсиялнинг шартномаси бўйича барча шартларни зиммасига олиши даркор. «Юве» бош директори Маурицио Арривабене бундай шартлар клубни қониқтирмаслигини маълум қилган. Инсайдер Фабрицио Романо «Юве» раҳбариятидаги манбасига асосланиб ёзишича, «Манчестер Юнайтед» ён бермоқчи эмас. Марсиялнинг ўзи эса бошқа клубга кетишни хоҳламоқда.\n«Челси» ва чап қанот ҳимоячиси\nАПЛнинг 12 туридан кейин Томас Тухел жамоаси атиги беш гол ўтказганди. «Кўклар»нинг сўнгги 11 ўйинида эса фақат битта ўйинда дарвоза дахлсизлиги сақлаб қолинди. Асосий сабаблардан бири — жароҳатлар, жумладан қанот футболчиларининг сафдан чиқишидир. Ўнгда Рис Жеймс ўрнини тажрибали Сезар Аспиликуэта тўлдириши мумкин бўлса-да, чап қанотда Бен Чиллуэлнинг жароҳатидан кейин «Челси»да жиддий муаммолар юзага келди. Баъзи ўйинларда Маркос Алонсодан ташқари бу нуқтада ҳатто вингер Каллум Ҳадсон-Одои ҳам ўйнашига тўғри келди.\nКўклар Люк Динни сафга қўшиб олмоқчи эди, аммо француз «Эвертон»ни «Астон Вилла»га алмаштирди. «Лион» «Челси»дан ижарага олинган Эмерсонни қайтаришни истамаяпти, чунки у француз клубида айни вақтда асосий таркибнинг муҳим футболчисига айланган. «ПСЖ»нинг асосий таркибидан тушиб қолган Леван Курзава ҳақида ҳам гаплар бор, аммо булар ҳозирча миш-мишлар. «Челси» январдаги трансферлар ойнаси охиригача чап қанотга футболчи топа оладими - бу ҳамон сўроқ остида қолмоқда.\nАнглияда яна бир топ-клуб тузишмоқчи. Саудия Арабистонидан келган инвесторлар билан «Ньюкасл» Англия футболининг элитасига чиқиши мумкин. Аммо бунинг учун «қарғалар» жорий мавсумда АПЛда қолиш вазифасини уддалаши керак бўлади.\nБунинг учун «Атлетико» билан Испания чемпиони бўлган Киран Триппьер Англияга қайтарилди, шунингдек «Бёрнли»дан Крис Вуд сотиб олинди — 30 ёшли янги зеландиялик учун 25 миллион фунт тўланган. Sky Sport Italia маълумотига кўра, «Аталанта»нинг германиялик ҳимоячиси Робин Гозенс ҳам «Ньюкасл» билан келишувга эришган - унга 2025 йилга қадар амал қилувчи шартнома ва йилига 3,5 миллион евро миқдорида маош таклиф этилган. Шунингдек Жоржиньо Вайналдумни «ПСЖ»дан ва Донни ван де Бекни «Манчестер Юнайтед»дан ижарага олиш бўйича музокаралар олиб борилмоқда.


ЎзА - Ҳомиладор келин ваҳшийларча ўлдирилди\nҲомиладор келин ваҳшийларча ўлдирилди\nОиладаги муҳит, фарзанд тарбияси ота-онанинг ёки саодати, ёки мусибати. 1992 йилда туғилган ўғлининг қўрс, баджаҳл эканлигидан куйган ота-онанинг дарди ичида эди. Акасини уйлантиришганда ўсмир йигитча – Неъматнинг келинчакка бўлган қўполликларини “бўйдоқчилик”ка йўйишди. Аммо болани бир текширтириб, руҳиятини даволатайлик, деб ҳеч ўйлаб ҳам кўрмади. Алал оқибат...\nСовуқ муносабатлар, жанжаллардан безиган ота-она бир нафар фарзандли бўлган, иккинчисига ҳомиладор келинни ҳали битмаган уйга кўчириб қўйишди.\n– Бу ёғини секин битказиб оласизлар, – дейишди. – Биз ҳам тинчроқ ўтирайлик, болам. Укангни уйлантирсак, балки тинчиб қолар.\nҲовлида кир чайиб ўтирган келинойисининг қўлидан судраб, уй ичига тортаркан, Неъмат ғараз ниятини яширмади. “Сени ўлдирмагунимча тинчимайман!”\nҚўрқиб кетган аёл типирчилаб қайнисининг қўлидан чиқишга уринар, ялиниб-ёлворарди. Аммо Неъмат ожизлиги, ҳомиладорлигини била туриб унинг қорин соҳасига пичоқни санчиб олаверади. Ёрдам чақиришга уринган келинойисининг оғзини беркитиб, шафқатсизларча босиб олиб, кўкрак, бўйин, ҳаёти учун муҳим саналган, баданининг бошқа жойларига ўн беш маротаба пичоқ уриб, ўта оғир ҳолатда жароҳат етказиб, уйдан чиқиб кетади.\nРуҳий касалликлар клиник шифохонаси хулосасига кўра, Н. Зариповда “васвасага тушиш” касаллиги аниқланди. У ижтимоий хавфли қилмишни содир этган вақтида ўз ҳаракатларини идрок қила олмайдиган даражада руҳий носоғлом бўлган. Унга нисбатан кузатуви кучайтирилган руҳий касалликлар шифохонасида интенсив назоратда, мажбурий тартибда даволаниш тавсия этилди.\nХулоса ўрнида айтиш жоизки, инсон табиатининг кескин важоҳатли бўлиши, йиллар давомида ўзгармаслиги ҳар қандай ота-онани ҳушёр торттирмоғи лозим. Шу маънода Неъматнинг оиласи ҳам бепарво бўлмай болани ўз вақтида даволатиш имконини қилишганда эди, у икки инсоннинг қотили бўлмаган бўларди.\nСуд амалиётини таҳлил қилиш бўлими бошлиғи


Воситийя ақидаси матни – Islom Nuri\nШунинг учун У деди: «Қудрат эгаси бўлмиш Парвардигорингиз улар сифатлаётган сифатлардан (яъни ҳар қандай айбу нуқсондан) покдир. (Барча)пайғамбарларга (Аллоҳ томонидан) салом бўлгай! Ҳамду сано барча оламларнинг Парвардигори — Аллоҳ учундир!» (Вас–соффат: 180–182).\n«У сизни (намоз учун) тураётган вақтингизда ҳам, сажда қилувчилар (намоз ўқувчилар) орасида (имом бўлган ҳолингизда намоз рукнларининг биридан иккинчисига) кўчаётган (вақтингизда ҳам) кўриб турар. Шак-шубҳасиз У эшитувчи, билувчи зотдир» (Шуъаро: 218–220).\n«… балки уларни афв қилиб, кечирсинлар! Аллоҳ сизларни мағфират қилишини истамайсизларми?! Аллоҳ мағфиратли, меҳрибондир» (Нур: 22).\n«Ҳамду сано фарзанд тутмаган, мулкда шериги бўлмаган, хор-зорликдан қутқарувчи дўсти бўлмаган зот – Аллоҳ учундир», деб айтинг ва У зотни мудом улуғланг! (Исро: 111).\n«Барча оламларни (охират азобидан) қўрқитувчи бўлсин деб Ўз бандаси (Муҳаммад соллаллоҳу алайҳи ва саллам)га Фурқон-Қуръон нозил қилган зот — Аллоҳ баракотли – Буюкдир. У — осмонлар ва ернинг подшоҳлиги Ўзиники бўлган, фарзанд тутмаган, подшоҳликда бирон шериги бўлмаган ва барча нарсани яратиб, (аниқ) ўлчов билан ўлчаб қўйган зотдир (Фурқон: 1, 2).\n«Эсланг (эй Муҳаммад соллаллоҳу алайҳи ва саллам), Аллоҳ айтди: Эй Ийсо ибн Марям…» (Моида: 116).\n«Қачонки Мусо (ваъдалашган) вақтимизда (Тур тоғига) келиб, Парвардигори унга (бевосита) сўзлагач…» (Аъроф: 143).\n«Уларга Парвардигорлари нидо қилиб (деди): «Сизларни бу дарахтдан қайтармаганмидим…» (Аъроф: 22).\n«(Аллоҳ) уларга нидо қилиб: «Пайғамбарларимга нима жавоб қилган эдинглар?» дейдиган кунда…» (Қасас: 65).\n«Аллоҳ бандасининг тавбаси билан бир кишидан кўра ҳам кўпроқ хурсанд бўладики, у кимсасиз саҳрода туясига озиқ-овқати ортилган ҳолда бораётганида…» (Муттафақун алайҳ).\nЎлимдан кейин бўладиган ишлар ҳақида Пайғамбар соллаллоҳу алайҳи ва саллам хабар берган барча нарсаларга иймон келтириш ҳам охиратга иймон келтиришга киради. Улар қабр фитнасига, қабрда бўладиган азоб ва неъматларга иймон келтирадилар. Қабр фитнаси шуки, одамлар қабрларида имтҳон қилинадилар, ҳар бир кишидан: «Роббинг ким? Дининг нима? Пайғамбаринг ким?» деб сўралади. Шунда «Аллоҳ иймон келтирган кишиларни ҳаёти дунёда ҳам, охиратда ҳам устивор Сўз (иймон калимаси) билан собитқадам қилади» (Иброҳим: 27). Мўмин киши: «Роббим Аллоҳ, диним Ислом, пайғамбарим Муҳаммад соллаллоҳу алайҳи ва саллам», деб жавоб беради. Шак-шубҳа қилувчи (мунофиқ) кимса эса: «Оҳ, Оҳ, билмайман. Одамлар бир нима деганларини эшитиб, мен ҳам айтганман», дейди. Шунда уни темир гурзи билан урилади. У дод–фарёд қилади, фарёдини инсондан бошқа ҳамма нарса эшитади. Агар инсон эшитганида беҳуш бўлиб қоларди. Сўнгра шу фитна (имтиҳон)дан кейин то катта қиёмат қоим бўлиб, руҳлар жасадларга қайтарилгунича ё фароғат, ё эса азобдир.\nШу билан бирга улар қибла аҳлини хаворижларга ўхшаб маъсият ва катта гуноҳларининг ўзи биланоқ кофирга чиқармайдилар. Балки, маъсиятлар билан бирга ҳам иймоний биродарлик собит (ўзгармас)дир. Аллоҳ таоло айтганидек: «Энди кимга биродари томонидан бир оз афв қилинса, у ҳолда яхшилик билан бўйсуниш… лозимдир» (Бақара: 178), «(Эй мўминлар), агар мўминлардан бўлган икки тоифа (бир-бирлари билан) урушиб қолсалар дарҳол уларнинг ўртасини ўнглаб қўйинглар! Энди агар улардан бирови иккинчисининг устига тажовуз қилса, бас то (тажовузкор тоифа) Аллоҳнинг амрига қайтгунича сизлар тажовуз қилган (тоифа) билан урушинглар! Энди агар у (тоифа тажовузкорликдан) қайтса, сизлар дарҳол уларнинг ўртасини адолат билан ўнглаб қўйинглар.(Мудом) адолат қилинглар! Зеро Аллоҳ адолат қилувчиларни суяр. Мўминлар ҳеч шак-шубҳасиз оға-инилардир. Бас, сизлар икки оға-инингизнинг ўртасини ўнглаб қўйинглар!» (Ҳужурот: 9, 10).\nУлар муътазилаларга ўхшаб, миллатга (яъни исломга) мансуб бўлган фосиқдан иймонни буткул чиқариб ташламайдилар, уни дўзахда абадий қолади демайдилар. Балки, Аллоҳ таолонинг: «… бир мўмин қулни озод қилиши лозим» (Нисо: 92) оятида келганидек, фосиқ ҳам мутлақ иймон исми ичига дохил бўлади. Баъзан эса у қуйидаги оят ва хадисда келганидек, мутлақ иймон исми ичига дохил бўлмайди: «Фақат Аллоҳ (номи) зикр қилинганида қалбларига қўрқинч тушадиган, Унинг оятлари тиловат қилинганда иймонлари зиёда бўладиган ва Парвардигорларигагина суянадиган кишилар (ҳақиқий) мўминдирлар» (Анфол: 2), Расулуллоҳ соллаллоҳу алайҳи ва саллам айтганлар: «Киши зино қилаётган пайтида мўмин бўлган ҳолда зино қилмайди, (маст қилувчи) ичкилик ичаётган пайтида мўмин бўлган ҳолда ичмайди, ўғирлик қилаётганда мўмин бўлган ҳолда қилмайди, одамларнинг кўз ўнгида талончилик қилаётган пайтида мўмин бўлган ҳолда талончилик қилмайди» (Муттафақун алайҳ). Биз уни иймони ноқис мўмин ёки иймони билан мўмин, гуноҳи кабираси билан фосиқ деймиз, унга мутлақ исм берилмайди ва мутлақ исм олиб ҳам қўйилмайди.


Гусев: ИОИИ барча собиқ Совет иттифоқ мамлакатларини интеграция қилиш учун тузилган\n14:09 29.05.2019 (Янгиланган 14:10 29.05.2019) Ҳавола олиш\nСтратегик режалаштириш ва прогнозлаш институти директори, Россия фанлар академияси Социология институти илмий ходими, сиёсий фанлар доктори, профессор Александр Гусев Евроосиё иқтисодий иттифоқи ривожланиш истиқболлари тўғрисида сўз юритди.\nЕОИИ – бу ягона 108 миллион истеъмолчиларни ўз ичига олган бозордир. Бугунги кунда жуда муҳим халқаро ўйинчилар – Сингапур, Исроил, Ҳиндистон билан музокаралар олиб борилмоқда.\nЕОИИ ва Вьетнам ўртасида эркин савдо тўғрисида битим мавжуд. Шунингдек, Эрон ва Хитой билан ҳужжатлар имзоланган.\n“Евроосиё иқтисодий иттифоқи келажакдаги истиқболи, собиқ Совет иттифоқи мамлакатларининг тўлиқ интеграция қилиш учун тузилган. Ўйлайманки, ИОИИ аста-секинлик билан унинг таркибига кирадиган давлатлар ҳисобига кенгаяди ”, - деди эксперт.\nУ бугунги кунда кун тартибидан кўпроқ иқтисодий масалалар ўрин олганини, бироқ келажакда сиёсий масалалар кўпроқ бўлишини таъкидлади.\n2014-йилнинг 29-май куни Нур-Султонда Россия, Беларусь ва Қозоғистон президентлари томонидан Евроосиё иқтисодий иттифоқини тузиш тўғрисида шартнома имзоланган.\n29-май куни Нур-Султонда Евроосиё иттифоқини ташкил этиш тўғрисида битимни имзоланганига 5 йил тўлиши муносабати билан йиғилиш ўтказилади.\nТадбирда Елбоши Нурсултон Назарбоев, Қозоғистон президенти Касим-Жомарт Токаев, Беларусь президенти Александр Лукашенко, Қирғизистон президенти Сооранбай Жээнбеков, Россия президенти Владимир Путин, Армения бош вазири Никол Пашинян иштирок этади.\nШунингдек, йиғилишда ЕОИИда кузатувчи давлат сифатида Молдова президенти Игорь Додон, Тожикистон президенти Эмомали Раҳмон ва МДҲ Ижроия қўмитаси раиси Сергей Лебедев фахрий меҳмон сифатида қатнашади.


Ер масаласида ҳокимларнинг яна бир қатор ваколатлари бекор қилинмоқда - xabar.uz\nЕр масаласида ҳокимларнинг яна бир қатор...\nЕр кодексига ўзгартиришлар киритилмоқда. Бу ҳақда Олий Мажлис депутати Расул Кушербаев ўз Телеграм каналида маълум қилган.\nУнга кўра, вилоятлар ва Тошкент шаҳар ҳокимининг қишлоқ хўжалигига мўлжалланган ерларни ижарага бериш бўйича очиқ электрон танлов якунларини тасдиқлаш ваколати бекор қилинади. Шунингдек, ер участкаларини ижарага бериш бўйича очиқ электрон танлов натижаларини вилоятлар ва Тошкент шаҳар ҳокимларининг қарори билан тасдиқлаш талаби ҳам бекор қилиниши кўзда тутилган.\nДепутатнинг айтишича, қонун лойиҳаси депутатлар томонидан кўриб чиқилмоқда. Энди навбатдаги масала ижарага бериш бўйича ижара шартномалари ва қарорларни бекор қилишда ҳокимликлар ваколатини чеклаш ва буни фақатгина суд тартибида амалга оширишни белгилаб қўйиш билан боғлиқ.\n«Умид қиламизки, қисқа вақт ичида ушбу масалада ҳам ижобий ечим бўлади. Фикримизча, ер муносабатларида ҳокимликлар ва бошқа давлат органларининг аралашувини чеклаб, очиқ, инсон омилидан холи тизимнинг ташкил этилиши ушбу соҳадаги коррупцион ҳолатларнинг йўқ бўлишига олиб келади. Бу энг тўғри йўл ва бу йўлдан тўхтамаслик керак», деб ёзган Кушербаев.\nРасул Кушербаев ер сотиш\nҲуқуқ 30/05, 10:03\n5 сотих ерга 100 минг доллар сўраган шахс ушланди


Ўш: «Ата-Журт Қирғизистон»нинг номзоди Алишер Козуев сайловни кузатиб юрибди | ҚИРҒИЗИСТОН ЯНГИЛИКЛАРИ\n«Ата-Журт Қирғизистон» партиясининг номзоди Алишер Козуев укаси Семетей Козуев билан бирга Ўш шаҳридаги Амир-Темур кичик туманида сайловни кузатиб юрибди.\nБу ҳақда «Азаттык»нинг мухбири Дастан Умўтбай ўғли Фейсбук саҳифасида юклаган видеосидан маълум бўлди. Унда Козуевлар сайловни назорат қилиб юрганини айтишган.\nШунингдек, видеодан номзод Алишер Козуев участканинг ичида эмас, ташқарисида юрганини таъкидлаб, кетиб қолганини кўриш мумкин.\nКозуев ва унинг тарафдорлари сайлов жараёнини биринчи марта «назорат қилиб» юргани йўқ. 11-июлдаги Ўш шаҳар кенгашига қайта сайловда «Клооп»нинг журналистлари «Ынтымак»дан номзод бўлган Семетей Козуевни №5558 усаткада учратган.\nКозуев журналистларга интервью беришдан бош тортиб, аммо кейинчалик сайлов участкаларида овоз бериш қандай ўтаётганини кузатиб юрганини айтган.\nМазкур партия сайловга бир кун қолганда иштирокдан бош тортишга мажбур бўлган. Чунки уларнинг номзодларидан бири овоз сотиб олишда гумонланиб қўлга олинган эди.\nҚирғизистонда 28-ноябрда Жогорку Кенешга сайлов ўтмоқда. Бу сафар сайлов аралаш тизим билан ўтмоқда — 54 депутат партия рўйхати, 36 депутат бир мандатли округдан сайланат. Партиянинг номзодлари «очиқ рўйхат» билан сайланади. Янги Конституция бўйича депутатларнинг сони 90гача камайди.\nАввалги мақолаАдахан Мадумаров: МХДҚ бир вақтнинг ўзида ҳукуматнинг, президентнинг матбуот хизматига айланди\nНавбатдаги мақолаЎшда «Клооп»нинг журналистларига сайловни ёритишга тўсқинлик қилинди


Биринчи географик харита - Hidoyat.uz\nАсосий саҳифа Мақолалар Биринчи географик харита\nЧоп этилди May 2, 2019 Биринчи географик харитаda fikr bildirishni o'chirish\nЎрта асрларда мусулмонлар савдо ишлари билан жуда қаттиқ шуғуланган. Улар денгизлардан сузиб ўтган, карвонларда саҳроларни, тоғу тошларни кезиб юрган. Табиийки, улар ўзлари юриб ўтган манзилларни яхши ўрганган, чунки ортга қайтаётганда адашиб кетмаслиги керак бўлган-да. Шунингдек, улар борган жойларида яшайдиган халқнинг тилини ўзлаштирган, табиатини ўрганган. Негаки, айнан ана шу нарсалар савдонинг муваффақиятини таъмин этган.\nЕвропаликларга Хитой, Индонезия, Африка ва Евроосиё ҳақида қимматли маълумотларни ҳам мусулмон савдогарлари ва сайёҳлари етказган.\nXII асрда араб сайёҳи ал-Идрисий Сицилия қироли Рожер II илтимосига кўра, Европа, Осиё ва Африка тарихи ва географияси ҳақида муҳим манба бўлган – дунёнинг харитасини чизади ва уни “Рожер китоби” деб атайди.


Ядро қуролларидан фойдаланиш хавфи энг юқори чўққисига чиқди – SIPRI | Qalampir.uz\nЯдро қуролларидан фойдаланиш хавфи энг юқори чўққисига чиқди – SIPRI\nОлам\t13 Июнь 20:53 20013\nҲозирда дунёда ядро қуролидан фойдаланиш хавфи “совуқ уруш” давридан бери энг юқори нуқтасига етди. Бу ҳақда Стокгольм Тинчлик Тадқиқот Институти (SIPRI) директори Ден Смит ташкилотнинг қуролланиш ҳолати ҳақидаги йиллик ҳисоботида айтиб ўтган.\n"Ўтган йили ядровий қуролларни назорат қилиш ва ядровий қуролсизланиш соҳасида сезиларли ютуқларга эришилган бўлса-да, ядро қуролидан фойдаланиш хавфи ҳозир “совуқ уруш” авж олган пайтдан бери энг юқори даражпсига етди", дейди SIPRI директори.\nТашкилот ҳисоботида айтилишича, тўққизта ядровий давлат ўз ядро арсеналларини модернизация қилишда давом этмоқда, “ядро қуролларининг умумий сони 2021 йилнинг январидан 2022 йилнинг январигача бироз камайган бўлса-да, бироқ кейинги ўн йилликда у кўпайиши мумкин”.\n2022 йил бошида 12 705 та жанговар каллакдан 9 440 таси фойдаланиш учун ҳарбий захирада бўлган. Улардан қарийб 2000 таси, деярли барчаси Россия ёки АҚШга тегишли, ҳарбий шай ҳолатга келтирилган.\nБешликнинг (БМТ Хавфсизлик Кенгаши аъзолари) барча аъзолари (Хитой, Франция, Россия, Буюк Британия ва АҚШ) ядро арсеналларини кенгайтириш ёки модернизация қилишда давом этмоқда ва ўзларининг ҳарбий стратегияларида ядро қуролининг аҳамиятини ошираётганга ўхшайди. Россия ҳатто Украинадаги уруш контекстида ядро қуролидан фойдаланиши мумкинлиги билан очиқ таҳдид қилди.\nМаълумот учун, Россия ва Қўшма Штатлар биргаликда дунёдаги барча ядро қуролларининг 90 фоиздан ортиғига эгалик қилади.\n02 Июль 17:23 74582\n03 Июль 12:03 62898\n04 Июль 13:26 52432\n02 Июль 12:22 45294


Ўқувчини чаласавод қилаётган дарсликлар - 6 Мая 2019 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nГлавная » 2019 » Май » 6 » Ўқувчини чаласавод қилаётган дарсликлар\nЎқувчини чаласавод қилаётган дарсликлар\nЎзА сайтида 2019 йил 19 март куни Олий Мажлис Сенати Фан, таълим ва соғлиқни сақлаш масалалари қўмитаси раисининг ўринбосари Гулчеҳра Рихсиеванинг «Дарсликлар замон талабига мос бўлсин» номли мақоласи эълон қилинган эди. Шундан кейин Алишер Навоий номидаги Тошкент давлат ўзбек тили ва адабиёти университети Олий адабиёт курси тингловчиси, «Ёшлик» журнали адабий муҳаррири Ҳусан Мақсудов мазкур мавзудаги баҳсни давом эттирди. Яъни ЎзА сайтида Ҳусан Мақсудовнинг «Дарсликлардаги дарзлар…» номли мақоласи эълон қилинди. «Хўш, нега мунча гапни узоқдан бошлаяпсан, айтадиган гапни шартта-шартта айтиб қўя қолмайсанми?» демоқчимисиз? Аслида, ниятим ҳам шундай эди. Аммо одамнинг юзи иссиқ-да…\nХуллас, янги ўқув йили энди бошланган кунлар 7-синфда ўқийдиган қизим «Дада, «кочишлар» нима дегани?» деб сўраб қолди. Тўғрисини айтай, бу саволни эшитишим билан пешонамдан муздек тер чиқиб кетди. Чунки уйдагиларнинг бир ёмон одати бор. Яъни улар «тирноқ орасидан кир қидиришни» яхши кўришади. Матбуот соҳасида ишлаганим боис уйга ҳар ҳафта 3-4 та газета олиб бораман. Оиламдагилар эса газетадан хато топиб, дарров мендан «суюнчи» олишади. Бу газеталарни чиқаришга масъул бўлган шахс сифатида, турган гапки, каминани тер босади. «Қизим яна газетамдан бирорта хато топдимикин?» деган ўйда «Шаҳина, «кочишлар» деган сўз йўқ, ё «қочишлар», ё «кўчишлар» бўлиши керак», дедим-да, хавотирланиб қўшиб қўйдим: «Қайси мақолада кетибди?» «Мана, дада, «Жаҳон тарихи» дарслигининг 8-саҳифасида», деди қизим. Дарсликни олдим-да, бир қур назар солиб чиқдим. Дарслик «Ўзбекистон миллий энциклопедияси» давлат илмий нашриёти томонидан 2017 йили 441433 нусхада чоп этилган экан. Шу пайт 3-синфда ўқийдиган қизим ниманидир сўради. Шу билан дарсликдаги хато ҳам унутилди.\nОрадан икки ҳафта ўтдими-ўтмадими, ишдан қайтганимдан сўнг қизим тушмагур яна «Дада, «юкласалтириш» нима дегани?» деб сўраб қолди. «Яна нима бўлди, қизим, яна қайси саҳифада хато ўтказиб юборибмиз?!» дедим бироз жаҳл билан. «Дада, сизнинг газетангизда эмас, яна ўша «Жаҳон тарихи»нинг 27-саҳифасида шундай деб ёзилган экан», деди қизим аччиғим чиққанидан мунғайиб. Китобни қўлимга олиб, «юксалтириш» сўзи «юкласалтириш» тарзида хато ёзилиб кетганини кўрдим ва қизимга ўзимча тушунтирган бўлдим: «Шаҳина, иш бор жойда хато бўлади. Агар хато қилмайман, десак, умуман, ишламаслигим керак».\nАммо қизимга бу сўзлар унчалик кор қилмади, шекилли, яна 7-синф дарсликларидан «хато қидириш»да давом этди. Шундай қилиб тез орада «қўшини» сўзини «қошини» тарзида ёзиш мумкинлигини билиб олдим (7-синфлар учун чиқарилган «Жаҳон тарихи» дарслигининг 36-саҳифаси). Кейин қизимнинг ҳам «иштаҳаси» очилиб кетдими, «Маънавият» нашриёти томонидан 2015 йилда 366597 ададда чоп этилган «Миллий истиқлол ғояси ва маънавият асослари» дарслигидан ҳам хато топди. Буни қарангки, мазкур дарсликнинг 8-саҳифасида «вужудга» сўзи «бужудга» тарзида хато ёзилган экан. Аммо бу борада «улоқ», барибир, Ғафур Ғулом номидаги нашриёт-матбаа ижодий уйи томонидан 2017 йили 495322 нусхада чоп этилган «Мусиқа» дарслигида кетди. 7-синф «Мусиқа» дарслиги «ижодкорлари» 73-саҳифада «куй» сўзини «ку» шаклида ёзишганидан илҳомланишган, шекилли, камига 90-саҳифада икки марта қўпол хатога йўл қўйишган. Биринчисида «Вена шаҳрига» сўзлари «Венага шаҳрига» тарзида ёзилган бўлса, кейингисида «Йозеф Гайдн» «Иозеф Гайдн» дея ёзилган. Қизимнинг «тадқиқотлари»дан сўнг бу каби хатолардан 7-синф учун чиқарилган «Физика» дарслиги ҳам холи эмаслиги маълум бўлди. «Ўзбекистон миллий энциклопедияси» давлат илмий нашриёти томонидан 2017 йили 441433 нусхада чоп этилган ушбу дарсликнинг 98-саҳифасида «тортишиш» сўзи «тўртишиш» шаклида, 123-саҳифасида эса «ғилдиракнинг» сўзи «гилдиракнинг» тарзида ёзилган.\nШу ўринда эътиборингизни Олий Мажлис Сенати Фан, таълим ва соғлиқни сақлаш масалалари қўмитаси раисининг ўринбосари Гулчеҳра Рихсиеванинг «Дарсликлар замон талабига мос бўлсин» номли мақоласидан олинган парчага қаратмоқчи эдим: «Вазирлар Маҳкамаси ҳузуридаги Таълим сифатини назорат қилиш давлат инспекцияси томонидан 2017-2018 ўқув йилида умумтаълим мактабларининг 8, 9-синф ўқувчилари орасида «Она тили» ва «Математика» фанларидан ўтказилган ёзма иш натижалари қониқарли эмас.\nМасалан, 8-синф ўқувчилари орасида «Она тили» фанидан ўтказилган диктант натижаларига кўра, ўқувчиларнинг ўзлаштириш даражаси 72 фоизни, 9-синф ўқувчилари орасида «Математика» фанидан ўтказилган ёзма иш натижалари 54 фоизни ташкил этган. «Она тили» фани бўйича ўзлаштириш Тошкент шаҳрида 58 фоизни, Наманган вилоятида 32 фоизни, «Математика» фани бўйича эса Қорақалпоғистон Республикасида 26 фоизни, Наманган вилоятида 23 фоизни, Тошкент шаҳрида 13 фоизни ташкил этган.\nОлий ўқув юртларига 2018 йилда тест синовлари топширган абитуриентлар тўплаган баллар таҳлил қилинган. Тест синовларини топширган 600 мингдан ортиқ абитуриентнинг 55 фоизи асосий мутахассислик (физика, кимё, математика, биология, география) фани бўйича 50 балл ҳам тўплай олмаган.\nБарча шароитлар яратилган бўлса, нима сабабдан фарзандларимиз фанларни ўзлаштира олмаяпти?\nБу ҳолатга таъсир этадиган омиллар кўп, албатта. Ўқитувчининг билими, педагогик маҳорати ва ўқитиш методикасининг талабларга жавоб бериш-бермаслигидан ташқари яна бир омил борки, бу — дарсликлардир».\nЧиндан ҳам, ўқитувчи ҳар қанча маҳоратли ва билимли бўлмасин синфдаги 30-35 нафар ўқувчининг (мен бу ерда кўпроқ Тошкент шаҳридаги мактабларда битта синфда таълим олаётган ўқувчилар сонини назарда тутяпман, бошқа вилоятларда битта синфда қанча ўқувчи ўқитилишидан хабарим йўқ) барчаси билан индивидуал тарзда ишлай олмайди. Демак, бу борада ўқитувчига китоб — дарсликлар ёрдамга келади. Фалон миллиард сўм сарфланиб бир неча юз минглаб ададда чоп этилган баъзи дарсликларда эса юқоридаги каби ҳолатларга кўзингиз тушиб, таъбингиз тирриқ бўлади. Сизларга маълумот тарзида яна ўша «Дарсликлар замон талабига мос бўлсин» мақоласидан парча келтиришим мумкин: «Сўнгги уч йилда Давлат бюджети ва мақсадли китоб жамғармасининг қарийб 307 миллиард сўм маблағига 98 миллион нусхадан ортиқ дарсликлар чоп этилган».\nБиз миллат сифатида, халқ сифатида маънавий камолотга эришишни, мамлакатимиз чин маънода ривожланиб, тараққиётнинг юқори босқичларига чиқишни истар эканмиз, демак, ТАЪЛИМга эътиборни янада кучайтиришимиз лозим. Чунки ўтган йиллар давомида Халқ таълими тизимида йўқотадиган нарсамизни ортиғи билан йўқотиб бўлдик, энди ўша йўқотилган нарсаларнинг ўрнини тўлдиришга ҳаракат қилишимиз шарт.\nХулоса ўрнида: Эътибор қилган бўлсангиз, мақола аввалида кичкина қизим (3-синфда ўқийди) савол бериб, мени чалғитгани ҳақида айтган эдим. Ўша маҳмадона қизим эшикдан киришим билан олдимга келиб салом бераркан, «Дада, «қвадрат» нима дегани?» деб сўради. Турган гапки, «Адашма, қизим, «қвадрат» деган сўз йўқ, «квадрат» дея тўғрилаб айт», дедим. Аммо ўжар қизим «Дада, «квадрат»нинг маъносини ўзим ҳам биламан, устоз ўргатган, мен сиздан «қвадрат»нинг маъносини сўраяпман», деди. Нима деб жавоб беришни билмай қолдим. Афтидан, кичкина қизим ҳам опасидан ўрганиб, 3-синф дарсликлари устида ўзича «тадқиқот» бошлаб юборган кўринади.


ИнтерФУТБОЛ :: Супрелига 1-турига бошқача превью ва башорат...\nСупрелига 1-турига бошқача превью ва башорат...\nБаҳорнинг илк кунлариданоқ юртимиз стадионларида анчадан бери орзиқиб кутилган ва буткул янгиланган чемпионатимизга старт берилади. 12 та жамоа чемпионлик учун кураш олиб бориш мақсадида, суперлига байроғи остида янгиланган форматда ўзаро баҳсларга киришади. Қувонарлиси, "Спорт" телеканали 1-тур баҳсларининг барчасини тўғридан-тўғри эфирга узатишни мақсад қилган. Яна бир яхши хабар сифатида ўйинларнинг 18:00 дан барвақт бошланмаслиги белгилаб қўйилганлигини айтиш мумкин. Хуллас, бошланажак суперлига баҳсларига бўлган қизиқиш анча баланд. Бу эса мухлисларни стадионларга жалб этади.\nОдатда, тур ўйинлари олдидан бериладиган превьюларда жамоаларнинг ўзаро ўйинлари тарихи, ғалабаю-дуранглар сони, ўз майдонида ва сафарда ўтказилган ўйинларда қайд этилган натижаларига оид статистик маълумотлар бериб келинган. Қўйида эса, одатий превьюдан бироз четга чиққан ҳолда, 1-турда ўзаро беллашадиган жамоаларнинг мавсумга тайёргарлиги, чемпионатда олдиган қўйилган мақсади ва таркибидаги ўзгаришларга асосланиб тайёрланган превьюни эътиборингизга тақдим этмоқчиман.\nЭслатиб ўтамиз, 1-тур беллашувлари 1,2,3 ва 4 март оралиғида бўлиб ўтади.\n1 март куни Фарғонада маҳаллий "Нефтчи" "Истиқлол" стадионида Қаршининг "Насаф" жамоасини қабул қилса, шу куни Навоийда "Қизилқум" клуби амалдаги чемпион "Локомотив" жамоаси билан беллашади. 2 март куни "Пахтакор" ва "Сўғдиёна" қарама-қаршилиги гувоҳига айлансак, 3 мартда "Бунёдкор"-"АГМК" ва "Бухоро"-"Қўқон-1912" тўқнашувини кузатиш имконига эга бўламиз.\nВа ниҳоят, 4 март куни, аслида 2-март кунида ўтказилиши белгиланган ва айрим сабабларга кўра (Бекабодда жойлашган стадион ёритгичлари сифатини оширишга қаратилган ишларнинг чўзилиб кетганлиги туфайли) якшанба кунига кўчирилган "Металлург"-"Навбаҳор" баҳси билан 1-турга якун ясалади. Хўш, суперлига жамоалари бўлажак баҳсларга қай тарзда ҳозирлик кўрди? Биринчи турданоқ кучли ва курашларга бой тўқнашувларга гувоҳ бўламизми? Келинг, шу ва бошқа нарсалар ҳақида бироз фикр билдирамиз.\nАйтиш мумкин бўлса, 1-турнинг марказий учрашуви. Бу икки жамоа ўртасидаги қарама-қаршилик ҳар доим кескин ва муросасиз тарзда ўтганлиги ҳеч кимга сир эмас. Бўлажак баҳсга ҳар икки клуб аъзолари етарлича ҳозирлик кўришди. ЎФА раҳбариятининг қарорига кўра, суперлига баҳсларида "Цементчи" ўрнида иштирок этиши ойдинлашган "Нефтчи" кеч бўлсада, суперлига баҳсларига жиддий тарзда тайёргарлик кўра бошлади. Қисқа фурсат ичида жамоа ўзаги шакллантирилиб, ўйин амалиётини орттиришга ва футболчиларнинг ўзаро тил топишишларига кўмак беришга ҳаракат қилган мураббийлар штаби, таркибга дарвозабонлар В.Мирний ва Ф.Турдиалиев, ҳимоячилар Д.Маматов, Ш.Пўлатов, А.Агалиев, Ж.Кимсанов ва И.Шайкулов, ярим ҳимоячилар Э.Мамасолиев, А.Махсталиев, С.Эрматов ва О.Аҳмаджонов, ҳужумчилар А.Юсупов, М.Бобожонов, А.Бердиев ва В.Сушкин каби тажрибали футболчиларни жалб қилди. Қувонарлиси, ўта зич режа асосида ишлашга мажбур бўлган жамоа олдига чемпионликни қўлга киритиш вазифаси қўйилган. Қуёшни мўлжалласанг, ойга етасан деганлари шу бўлса керакда.\nЎз олдига ҳар доим юқори ўринлардан бирини қўлга киритишни мақсад қиладиган Қаршининг "Насаф" жамоаси ҳам 1-тур баҳсларига қизғин тайёрланди. "Нефтчи"дан фарқли равишда Р.Бердиев шогирдлари расмий баҳсларда иштирок этишга улгурди. Шу маънода, ўйин амалиёти бобида қаршиликлар сезиларли устунликка эга. Хабарингиз бор, қаршиликлар ОЧЛ доирасида дастлаб сафарда Эрон етакчиси "Персеполис" жамоасидан мағлуб бўлган бўлса, ўз майдонида БААнинг "Ал-Васл" клубидан 1:0 ҳисобида устун келди. Давралар оралиғида жамоани бир қанча етакчи футболчилар тарк этган бўлсада, чуқур ўйланган ва оқилона олиб борилган трансфер сиёсати натижасида кетганлар ўрни муносиб тўлдирилди дейиш мумкин. Эътиборли трансфер сифатида "Сўғдиёна"дан таклиф этилган Санжар Рашидов, сербиялик Славко Лукич ва тожикистонлик Жаҳонгир Алиевларни жамоа аъзосига айланганини қайд этиш мумкин.\nАна шу жиҳатларни инобатга оладиган бўлсак, қарама-қаршилик ғолиби гарчи меҳмонда тўп сурсада, "Насаф" жамоасига насиб этса керак. "Истиқлол" стадионидаги мавсумнинг илк ўйинида меҳмон сифатида Биродар ва Азамат Абдураимовларнинг иштирок этишию, ОТЖ ва МТЖ бош мураббийлари Р.Ҳайдаров ва Т.Кападзеларнинг учрашувни синчковлик билан кузатиб бориши баҳс аҳамиятини ошириб юборади. Қолаверса, ПФЛ ҳакамлар қўмитаси турнинг марказий учрашувига мамлакатимизнинг биринчи рақамли ҳаками Р.Эрматов бригадасини тайинлаган. Шундай экан, қизиқарли ва кескин курашларга бой тарзда ўтиши кутилаётган учрашувни стадионда кузатишга ошиқинг!\nМуаллиф тахмини: 30-30-40\n1 мартнинг яна бир қизиқ беллашуви Навоий шаҳрида бўлиб ўтади. Ҳ.Актамов шогирдлари дастлабки турданоқ амалдаги чемпион ва кубок соҳиби "Локомотив" жамоасига қарши саф тортади. Биласиз, навоийликлар ҳам доим "Локо"га ноқулай рақиб бўлиб келган.\n"Олтин изловчилар" янги мавсумга ҳозирликнинг сўнгги босқичини Тошкентда олиб бориб, оз эмас кўп эмас нақд 11 та ўртоқлик учрашувида майдонга тушди. Мураббийлар мазкур ўйинлар орқали футболчиларга ўйин амалиётини беришга ва мавсум стартига ажойиб спорт формасида етиб келишини таъминлашга ҳаракат қилди. Жамоа таркибида ҳам сезиларли ўзгаришлар содир бўлди. Суперлигада кучли олтиликдан жой олишни мақсад қилган навоийликлар бир йўла 9 нафар футболчи билан шартнома имзолади. Эътиборлиси, Ҳ.Актамов ўз жамоасини шакллантришда, суперлигада ўйновчи легионерлар учун белгиланган "4+1" лимитидан тўлиқ фойдаланди. Шундай қилиб, жамоага россиялик дарвозабон Е.Черемесин, ҳимоя вакиллари бўлмиш С.Прохоров, М.Убайдуллаев, Г.Квесиешвили, ярим ҳимоячилар А.Саноев ва Д.Усмонов ҳамда ҳужумда ўйновчи А.Сидоров, Э.Григалашвили ва Н.Йованович келиб қўшилди.\n"Локомотив" ҳақида ортиқча таъриф бериб ўтиш шарт бўлмаса керак. Бугунги кунда футболимиз етакчиси бўлган "темирйўлчилар" охирги икки йил сингари ўз олдига чемпионлик ва кубок соҳиби статусини сақлаб қолиш вазифасини қўйган. "Қизилқум"дан фарқли равишда М.Йеличич шогирдларида ўйин амалиёти нормал ҳолатда. Ҳар ҳолда, улар ОЧЛ доирасида 2 та ўйин ўтказишга муваффақ бўлди. Дастлаб, БАА нинг "Ал-Ваҳда" жамоаси йирик ҳисобда мағлуб этилган бўлса, кейнчалик Эронда маҳаллий "Зоб Оҳан" клубидан енгилди. Ҳам халқаро майдонда ҳам ички мусобақаларда ғолиблик учун ҳаракат қилаётган жамоа учун ўтган йилги таркиб ўзаги сақлаб қолинганлиги ва айрим чизиқларни янада рақобатбардош кўринишга келтирилганлиги муҳим аҳамият касб этади. Бу борада 6 нафар янги футболчи таклиф этилди. Легионерлар сифатида бразилиялик Нивалдо, сербиялик Йелич ва кореялик Чо Сук Жаэ таклиф этилган бўлса, С.Рашидов, Ҳ.Ғофуров ва Ш.Каримов каби маҳаллий футболчилар сифатида рўйхатдан ўтказилди.\nГарчи 1-тур ўйини бўлсада, анча қизиқарли кечиши кутилаётган учрашувда "Локомотив"нинг имкониятлари юқори кўринмоқда.\nЎтган мавсум бронза медали билан чекланган ва йил бошида ОЧЛ плей-офф баҳсида муваффақиятсизликка учраган "Пахтакор" бор эътиборини ички мусобақаларда ғолиб бўлишга қаратиши ҳеч кимни ажаблантирмаса керак. Суперлиганинг очилиш учрашувида Жиззахнинг "Сўғдиёна" жамоасини қабул қиладиган Ш.Арвеладзе шогирдлари, мавсумни чиройли ғалаба билан бошлаб, ўз мухлисларига футбол байрамини тақдим этишни ният қилганликларини жамоа футболчилари ўйиндан олдин тақдим этилган видео превьюда таъкидлаб ўтди.\nАйтиш мумкинки, "шерлар" таркиби сезиларли даражада кучайтирилди. Асосий эътибор тенг кучли иккита таркиб қилишга қаратилганлигини жамоа таркибида қайд этилган ўйинчилардан ҳам билиб олса бўлади. Мавсум тайёргарлигини асосий қисмини хорижда олиб борган тошкентликлар, босқичма-босқич кучайишга ҳаракат қилиб келди. Чизиқлардаги рақобатни ошириш мақсадида таркибга ҳимоячилар А.Шораҳмедов, Ф.Сайфиев, Е.Кримец, ярим ҳимоячилар Д.Раҳматуллаев, Ж.Машарипов (ижарадан қайтди), Б.Абдураҳимов ва ҳужумчи португалиялик Исмоил Гонсалвеш таклиф этилди.\nХудди "Нефтчи" каби "сўнгги сония"ларда суперлигада иштирок этиши маълум бўлган "Сўғдиёна" ҳам берилган имкониятдан максимал тарзда фойдаланиб, раҳбарият томонидан билдирилган ишончни оқлашга астойдил ҳаракат қилиши аниқ. Айтиш мумкинки, А.Мочинов ҳам деярли янги жамоа тузишга мажбур бўлди. Айтганча, янги жамоага янги логотип ҳам танланди. Эндиликда, жиззахликлар логотипида мовий тоғлар, яшил бўри ва тўп рамзлари туширилган бўлади. Мавҳумлик ҳукм сурган ва жамоанинг суперлигада иштирок этиши сўроқ остида турган пайтда жамоа ўзининг асосий юлдузидан айрилди. Жамоа "мотори" Санжар Рашидов ўз тақдирини "Насаф" билан боғлади. Шундай бўлсада, А.Мочинов қисқа фурсат ичида ўзи учун керакли таркибни шакллантириб олди. Жамоага таклиф этилган дарвозабон Д.Ҳамроев, ҳимоячилар Р.Мелзиддинов, Ф.Мирахматов, Д.Одилов, Ш.Холматов, Т.Шамшитдинов, ярим ҳимоя вакиллари Н.Тўхтасинов, Д.Каримов, Д.Ҳасанов, С.Азимов, А.Зиявиддинов, Ж.Абдумўминов, И.Маликжонов ва ҳужумчи Ш.Норхоновлар якунда 6-ўринни эгаллашга ҳаракат қилади.\nЖамоаларнинг бугунги кундаги ҳолатига реал баҳо берадиган бўлсак, бўлажак баҳсда "Пахтакор"нинг яққол устунлиги кўзга ташланади. Лекин, бу алдамчи таассурот бўлиши ҳам мумкин. Шундай экан, ўйинни стадиондан томоша қилишга ҳаракат қилинг.\nМуаллиф тахмини: 50-30-20\nЎтган мавсумнинг 1-даврасини ажойиб ўтказган бу икки клуб ўртасидаги баҳс ҳам қизғин курашларга бой тарзда ўтиши кутилмоқда. Ҳар икки клуб ҳам суперлига баҳсларига юқори даражада ҳозирлик кўришга ҳаракат қилди.\nЯнги мавсумда "Бухоро" олдига аниқ вазифа қўйилмаган бўлсада, У.Бақоев рақобатбардош жамоа шаклллантириш асосий вазифаси эканлигини айтиб ўтиш билан бирга бўлажак ҳар бир учрашувда фақат ғалаба учун ҳаракат қилишини таъкидлаган. Мавсумлар оралиғида жамоа таркибида сезиларли ўзгаришлар содир бўлди. Жамоага келиб қўшилган футболчиларнинг деярли барчаси тажрибали ҳисобланади. Россиялик С.Русецкий, сербиялик М.Клисура каби легионерлар қаторида маҳаллий Р.Бердимуродов, Ш.Муллажонов, Қозоғистонда ўйнаб келган Ш.Саломов, Кореядан қайтган Б.Насимов, А.Омонов, Ш.Эркинов каби йигитлар максимал даражада юқорироқ ўриндан жой олишга ҳаракат қилади.\nН.Ҳасанов бошчилигидаги "Қўқон-1912" жамоаси эса бу йил олдингиданда катта иштиёқ билан суперлига баҳсларига тайёргарлик кўриб келди. Ўтган йилги хатолардан тўғри хулоса чиқарган жамоа раҳбарияти таркибдаги рақобатбардошликни оширишга ва заҳира ўриндиғидаги ўйинчилар сонини кўпайтиришга ҳаракат қилди. Эсингизда бўлса, ўтган йили 1-даврани 2-ўринда якунлаган қўқонликлар ҳал қилувчи паллада заҳира ўриндиғининг "тор"лиги эвазига панд еб қолган эди. Қўрқмасдан чемпионлик учун курашишни эълон қилган Н.Ҳасанов олий мақсадга эришиш йўлида қўйидаги янги футболчилар хизматидан фойдаланишга қарор қилди: Ў.Юсупов, М.Абдуллаев, Б.Пардаев, Ғ.Комилов, И.Таран ҳамда сербиялик легионерлар М.Спремо ва М.Милич. Бундан ташқари, мураббийлар штаби ҳам сезиларди даражада кучайтирилиб, таркибга ўз вақтида "Пахтакор"да фаолият олиб борган Драган Дукич қўшилди. Энди Дукич ўзининг қимматли маслаҳатлари билан Н.Ҳасановни олға чорлаши кутилмоқда.\nЭлит жамоалар қаторига кирмасада, мазкур клубларни янги мавсумда ҳақиқий "чақилмас ёнғоқ" бўлишини башорат қилиш қийин бўлмаса керак. Бир-бирига тенг бўлган жамоалар баҳсида ким тўғри тактика танлай олса ва рақиб хатоларидан унумли фойдаланишни уддасидан чиқса ўша жамоа якунда уч очкони қўлга киритади. Фикримча, мазкур баҳсда томонлар дурангга имзо чекади.\nМуаллиф тахмини: 30-40-30\nМазкур жамоалар ўртасидаги баҳс ҳам шиддатли ўтишини башорат қилиш қийин эмас. Асосий эътиборни ўз академияси тарбияланувчиларига қаратган "Бунёдкор" ва жамоадаги катта ҳажмдаги ишни кўп ҳолларда легионерлар ёки тажрибали футболчилар гарданига юклайдиган АГМК ўртасидаги қарама-қаршиликни кузатиш ҳаммага бирдек қизиқ бўлса керак. Бошқача айтганда ёшлик шижоати ва тажриба ўзаро баҳслашадиган ўйиндан кўп нарса олса бўлади.\nСўнгги йилларда мавқеини бироз йўқотиб қўйган "қалдирғочлар", жамоа бошқарувида содир бўлган ўзгаришлардан сўнг яна олдинги обрўсини қайтариш йўлида тиним билмай изланаяпти. Маълум танаффусдан сўнг жамоа мураббийлигига қайтган М.Қосимовни ортиқча таърифлаб ўтиш шарт бўлмаса керак. Ошхонасидаги бор масаллиқдан ширин таом тайёрлашга интилаётган мураббий суперлигада совринли ўринлардан бирини эгаллаш орқали қитъа миқёсидаги мусобақаларга йўлланмани қўлга киритишни мақсад қилган. Бу борада эса асосий эътибор ўз академияси тарбияланувчиларига қаратилади. Моддий имкониятлари чекланганлиги туфайли М.Қосимов таркибга 3 нафар футболчи жалб қилган холос. "Қўқон-1912" жамоасида муваффақиятли тўп сурган сербиялик ҳужумчи Ф.Райевац, "Металлург"дан келган М.Сулаймонов ва М.Тошматовлар янги "қалдирғоч"га айланган бўлса, жамоа кўригида бўлиб турган А.Габелюк тақдири ҳозирча номаълумлигича қолмоқда. Шунингдек, жамоа машғулотларига академия тарбияланувчиларининг бир нечтаси жалб қилинган. Суперлига баҳслари бошланишига саноқли кунлар қолган бир пайтда, жамоанинг асосий фигураларидан бири бўлган Д.Ҳамдамов ўз тақдирини Махачқалъанинг "Анжи" клуби билан боғлашга қарор қилди. Ўйлаймизки, М.Қосимов мазкур йўқотиш ўрнини тезда қоплашга ҳаракат қилади.\nМавсумга ҳозирликнинг асосий қисмини хорижда олиб борган В.Кумиков шогирдлари суперлигада янги ном билан қатнашишга қарор қилганидан хабарингиз бор. Эндиликда АГМК номи остида ҳаракатланадиган жамоа олдига кучли учликдан жой олиш вазифаси қўйилган. Эътиборлиси, "АГМК" ҳам легионерлар учун белгиланган "4-1" лимитидан тўлиқ фойдаланишга қарор қилди. Жамоа сафига қирғизистонлик П.Матяш, сербиялик В.Бубанья ва Й.Жокич, молдовалик В.Чемиртан ҳамда беларуслик В.Кашминин каби легионерлар билан бир қаторда маҳаллий А.Абдуллаев, О.Зокиров, Ж.Гусейнов ва М.Музаффаровлар келиб қўшилди. Катта танаффусдан кейин чемпионатимизга қайтган В.Кумиков бошланажак мавсумда юқори мақсадларни кўзлаган ҳолда ишга киришади.\nФикримча, мазкур жуфтликда ўз майдонида ишончли ўйин намойиш этадиган "Бунёдкор" вакиллари ғалаба қозонса керак.\nМуаллиф тахмини: 40-30-30\nСуперлига 1-тур учрашувларига якун ясаб берувчи ўйин ҳам мухлислар диққат-эътиборини тортиши аниқ. Анча пайтдан бери кескин янгиланган ва нисбатан кучайган "Металлург" ўз майдонида водийнинг "Навбаҳор" клубини қабул қилади.\nБекободда жамоа тепасига янги раҳбариятнинг келиши, клубда ҳам кескин ўзгаришлар содир бўлишига олиб келди. Анча вақтдан бери "маъданчилар"ни бошқариб келган Р.Мирсодиқов истеъфога чиқарилгач, жамоа рули А.Шипиловга топширилди. Бу эса табиий равишда таркибда катта ўзгаришлар кузатилишига олиб келди. Аҳамиятлиси, жамоа таркибида олдинги мавсумдаги футболчилардан бор йўғи 8 нафари қолди. Ўз-ўзидан жамоага келиб қўшилган футболчилар сони бўйича "Металлург" суперлига жамоалари орасида яққол етакчига айланиб олди. Жамоа таркибга кам эмас, кўп эмас, нақд 17 та янги футболчи қўшиб олинди. Булар, дарвозабонлар Н.Рибкин ва Ж.Илёсов, ҳимоячилар А.Отахонов, Ш.Файзиев, Д.Ирматов ва Ш.Шайманов, ярим ҳимоячилар Ж.Соҳибов, А.Исаев, Ж.Юсупов. Ж.Ҳасанов, С.Давлатжонов, П.Смоляченко, А.Исматуллаев ва С.Нуруллаев ҳамда ҳужумчилар П.Пуришкин, З.Тўраев ва З.Ўринбоевлардир. Энг қизиғи, жамоага қўшилганларнинг олти нафари "Пахтакор"дан ижара шартномаси асосида олинган. "Металлург" жамоаси олдига аниқ вазифа белгиланмаган бўлсада, янги қурилаётган жамоа имкон қадар яхши футбол кўрсатган ҳолда дастлабки олтиликка киришга уриниб кўрмоқчи.\nЎтган мавсумда бешинчи ўринни эгаллаган И.Мўминжонов бошчилигидаги жамоа ҳам суперлига баҳсларига жиддий ҳозирлик кўрди. Жамоа олдига чемпионлик учун курашиш вазифаси қўйилган. Янги форматдаги янги чемпионатга, янги логотип билан кириб келаётган "Навбаҳор лочинлари" ўз сафини Б.Эргашев, А.Тўраев, Т.Пайович, А.Нўъмонов, А.Алланиёзов, Б.Саъдуллаев, С.Сулаймонов, З.Пиримов, Р.Дўсматов ва Н.Иньяц каби футболчилар билан тўлдириб олди.\nБўлажак баҳсда мезбонларнинг қўли баланд келса керак. Яна ким билади дейсиз? Қандай натижа қайд этилишини ўз кўзингиз билан стадионнинг ўзидан кўриш завқини бошқа ҳеч нарса бера олмайди. Шундай экан, суперлиганинг дастлабки тур ўйинларини ўтказиб юбормасликка ҳаракат қилинг.\nМуаллиф тахмини: 35-35-30


Бу рекорд: Хайрия акцияси учун 50 метрли тандир лаваш тайёрланди\nЖорий йилнинг 13 декабр куни Tashkent City ҳудудида хайрия тадбири ўтказилди – 50 метрли тандир лаваш тайёрланди ҳамда барча тушумлар «Mehrli Qo'llar» хайрия жамғармасига ўтказилди.\nТадбир шаҳар маъмурияти кўмагида Tashkent City ҳудудида ўтказилди ва унга 1500 нафардан ортиқ меҳмонлар ташриф буюрдилар. Барча келганлар жараённи бевосита кузатган бўлсалар, ташриф буюра олмаганлар OqTepa Lavash'нинг инстаграммдаги саҳифаси орқали тадбирни томоша қилиб бордилар.\n50 метрли рекорд ўрнатган тандир лаваш тайёрланиш жараёни кетаркан қувноқ бошловчи ди-джей ёрдамида ҳаво совуқ бўлишига қарамай меҳмонларнинг зерикишига йўл қўймади. Ташриф буюрганлар турли кўнгилочар дастурларда иштирок этдилар, қимматбаҳо совғалар ва ваучерлар ютиб олдилар.\nТандир лавашни тайёрлаш жараёнида 70 нафар ошпаз ва филиалларнинг 20 нафар менежерлари иштирок этдилар. Энг йирик тандир лавашни тайёрлаш учун 45 кг гўшт, 8 кг чипс, 7 кг помидор, 7 кг бодринг, 5 литр фирма соуси ва бир блокдан кетчуп ҳамда майонез сарфланди.\nOqTepa Lavash нафақат рекорд ўрнатди, балки савобли ишга ҳам қўл урди – барча йиғилган пулларни «Mehrli Qo'llar» жамғармасига ўтказиб берди.\nБизни қўллаб-қувватлаганларга улкан миннатдорлик билдирамиз. Шу билан бирга акциямизда иштирок этганларнинг барчасига раҳматлар айтамиз. Ҳурмат билан OqTepa Lavash жамоаси.


Ғарб ва майда давлатлар » Exim China - Xитойдан ускуналар, ишлаб чиқариш линиялари, xом-ашё ва турли xилдаги товарлар етказиб бериш\nЎзларини Ғарб учун муҳим деб ўйлайдиган майда мамлакатлар АҚШ ташқи сиёсати учун ҳеч нарсани билдирмаслиги, чунки бу унинг ички сиёсатидан келиб чиқиши ҳақидаги фикрларни ўқиб бу борадаги мулоҳазаларимизни билдиришни лозим деб топдим.\nБунга айнан АҚШ нуқтаи назаридан қараганда қўшилсам ҳам, Ғарб тушунчасини бунчалик умумийлаштирмаган бўлардим - зеро унинг АҚШдан қолишмайдиган муҳим қисми бўлган Европада ташқи сиёсат мантиғи бутунлай бўлмаса-да анча фарқ қилади.\nАйниқса, постсовет мамлакатларидан 6 таси - Беларусь, Украина, Молдова, Грузия, Арманистон ва Озарбайжон ҳам Европа Иттифоқи, ҳам алоҳида давлатлари учун алоҳида аҳамиятга эга. Булар шунчаки Россия атрофидаги "қутқариш керак бўлган" давлатлар эмас, балки ЕИнинг қўшнилари ҳамдир.\n"Қўшни" - шунчаки чегарадошликни англатувчи термин эмас, балки статусдир. ЕИ интеграция иерархиясида тўлиқ аъзолар, номзодлар ва потенциал номзодлардан кейин турувчи статус - айнан қўшни, яъни ЕИга келажакда ҳам кирмайдиган, бироқ номзодларга бўладигандек муносабат ва ёрдам кўрсатиладиган ҳудуд.\nЕвропа Иттифоқининг ташқи сиёсати ҳам ички сиёсатидан келиб чиқади. Ички сиёсатдаги асосий тамойил - бир замонлар урушлардан чарчаган Европада тинчлик ва фаровонлик маконини яратиш, бу маконга иттифоқ чегараларининг ичигина эмас, яқин атрофи ҳам киради.\nҚўшнилар расман жанубий ва шарқий қўшниларга бўлинса-да, Шимолий Африка ва Яқин Шарқнинг бир қисми давлатларидан иборат жанубий қўшнилардан фарқли равишда, шарқий қўшнилар - постсовет олтилигига алоҳида эътибор қаратилади, чунки улар бевосита чегарадош ва бошқа қитъада эмас, Европанинг ўзида жойлашган.\nИттифоқ таркибидаги алоҳида давлатларга келсак. уларнинг ички сиёсати "европалашиб" бўлган, яъни иттифоқ даражасидаги масалалар аъзо-давлатларда бевосита муҳокама мавзуси ҳисобланади. Бундан ташқари қўшниларнинг миллионлаб аҳолиси иттифоқ мамлакатларида ўқиб ишлаши ҳам ўз таъсирини кўрсатади.\nУмуман олганда, АҚШдан фарқли равишда Европа учун Беларусь, Украина, Молдова, Грузия, Арманистон ва Озарбайжон давлатлари етарлича аҳамиятли. Бу бир тарафдан географик яқинлик билан ифодаланса (масалан, постсовет давлатларининг қолганлари - Марказий Осиё муҳим эмас), бошқа тарафдан ташқи сиёсат шаклланиши мантиғи фарқ қилади.


22 октябрь куни Тошкент шаҳри Мирзо Улуғбек тумани фуқаролик ишлари судида шоир Йўлчи Рўзиевнинг даъво аризасига биноан бўлиб ўтган суд мажлисида Ўзбекистон халқ артисти Юлдуз Усмонованинг ишончли вакили қатнашди.\nБиринчи суд мажлисида Юлдуз Усмонова келмаганди. Унинг ишончли вакили иштирок этган бу галги суд мажлисида эса томонларнинг фикрлари эшитилди. Узоқ давом этган музокаралардан сўнг жавобгар томон таклифига биноан навбатдаги суд мажлиси 29 октябрга кўчирилди. Унгача томонларга ўзаро келишиш таклифи берилди.\nБу орада 22 октябрь куни Юлдуз Усмонованинг бастакор Шаҳбоз Носиржонов билан бўлган суҳбати ижтимоий тармоқда тарқалди. Унда хонанда судлашувга оид ҳолатга шахсий муносабатини билдириб, шоир Йўлчи Рўзиевга “Ахлатий” дея таъриф берган.\nБундан қаттиқ норозилик билдирган шоир Йўлчи Рўзиев халқ артистининг ҳақоратига тегишли идора вакиллари баҳо беришини сўрамоқда.\n– Юлдуз Усмонова мени ижтимоий тармоқда “шоир Ахлатий” деб ҳақорат қилди, – дейди шоир. – Шеърнинг 95 фоизини мен ўзим ёзганман, деб айтиб ўтган. Фуқаролик судига шеърнинг меники эканини тасдиқловчи ҳужжатларни тегишли тартибда тақдим этганман. Халқ артистининг ижтимоий тармоқдаги саҳифасига жойланган видеода шахсимга ҳақоратлар бор. Ушбу ҳолатга тегишли тартибда баҳо берилишини сўрайман.\n“Элтуз” мухбири ҳолат юзасидан хонанда билан боғлана олмади. Унинг маъмури бу бўйича тайинли гап айтмади.\nШоир Йўлчи Рўзиев суддан икки шеърини қўшиқ қилиб куйлаган Юлдуз Усмоновадан қалам ҳақини ундириб беришни сўрамоқда.\n“Унинг ўзи мени рози қилишини айтди. Қалам ҳақи эвазига китобимни чоп этиш таклифини берди. Мен рози бўлдим. Ҳисоб ишларини турмуш ўртоғи ва продюсери Мансур Агалиев амалга оширади, деди. Аммо бу ваъда ҳам бажарилмади”, деди Йўлчи Рўзиев.\ndata-title="Юлдуз Усмонова шоирни “Ахлатий” дея ҳақорат қилди" data-description="<!-- wp:paragraph --> <p>22 октябрь куни Тошкент шаҳри Мирзо Улуғбек тумани фуқаролик ишлари судида шоир Йўлчи Рўзиевнинг даъво аризасига биноан ..." data-image="https://eltuz.com/wp-content/uploads/2021/10/442630.jpg" data-url="https://eltuz.com/video/218814/" data-services="facebook,odnoklassniki,twitter,telegram" data-counter="ig">\nЎзбекистон президенти сайлови арафасида мустақил журналистлар ва блогерларга босимлар кучайди. Хусусан, 16 октябрь куни “Озодлик”нинг телеграм каналига журналистларга ўлим ...


Олмазор намунали туман бўлади\nЮртимиздаги ислоҳотлардан кўзланган мақсад – халқимизнинг талаб ва эҳтиёжларини қондириш ва одамларимизни рози қилишдан иборат. Ана шу улуғвор ният йўлида олиб борилаётан ишлар кўлами кундан-кун ортиб бормоқда. Муҳтарам Президентимиз ташаббуси билан “Обод қишлоқ”, “Намунали туман” дастурлари асосида туман ва қишлоқлар аҳолисининг ҳаётида янги саҳифалар очилмоқда. Эндиликда Тошкент шаҳри Олмазор туманини намунали туманлардан бирига айлантириш мақсад қилинди.\nШу муносабат билан бугун Ўзбекистон мусулмонлари идораси раиси, муфтий Усмонхон Алимов ҳазратлари ва Дин ишлари бўйича қўмита раиси Жасур Акрамов бошчилигидаги ишчи гуруҳлар аҳоли билан мулоқот қилиш, намозхонлар билан самимий суҳбатлар ўтказиш ниятида Олмазор туманида амалий ишлар бошлаб юборилди.\nМуфтий Усмонхон Алимов ҳазратлари туман бош имом-хатиби Садриддин Абдурашидов, “Носирхон” жоме масжиди имом-хатиби Абдуҳаким қори Матқулов ҳамроҳлигида тумандаги жомеларга ташриф қилишди. Ташриф тумандаги “Тўлқин Акром ўғли” жоме масжиди қавми билан дилдан суҳбат қуриш билан бошланди.\nМўйсафид отахонларни муфтий ҳазратлари муборак Рамазон ойининг охирги даҳаси билан қутлаб, ибодату илтижолар ижобат бўладиган дамларни ғанимат билишга чақирдилар. Муфтий ҳазрат сўзларида давом этиб, бу кунларнинг қадрига етиш, муҳтарам Президентимиз ташкил этиб бераётган шарт-шароитлар учун миннатдорлик билдириш, Парвардигорга ҳамду санолар айтиш, дуолар қилишимиз даркорлигини сўзладилар.\nМуфтий ҳазрат Олмазор туманини намунали туманга айлантириш ташаббусини давлатимиз Раҳбари илгари сурганларини маълум қилиб, мазкур тумандаги масжидлар, зиёратгоҳлар ва табаррук масканларни обод этиш, аҳолининг диний-маърифий эҳтиёжларини таъминлаш мақсадида, диний соҳа ходимлари, уламолар ва имом-хатиблар ушбу туманга сафарбар этилганини хабар қилдилар.\nУчрашувда муфтий ҳазратлари мўмин-мусулмонларнинг ташвишларини бартараф этиш, турли рўйхатлардан чиқарилган кишиларни жамиятга киришиб кетишларига кўмаклашишни давлатимиз Раҳбари бош вазифа қилиб қўйганини изоҳладилар. Ўз навбатида масжидлар қавмлари аъзолари ҳам ўзларининг бугунги кундаги ислоҳотларига доир фикр-мулоҳазаларини билдиришди.\n“Тўлқин Акром ўғли” жоме масжиди қавми аъзоси Миршоҳид ота Алимов муҳтарам Президентимиз олиб бораётган оқилона сиёсатдан намозхонлар чексиз миннатдор экани, аҳолининг кайфияти жуда ҳам юқори бўлаётгани, айниқса, таровеҳ намозлари, Қуръон хатмларидан жуда ҳам мамнунлигини изҳор қилди. Миршоҳид ота сўзининг якунида ушбу хайрли ишларга бош бўлган муҳтарам Президентимиз, муфтий ҳазратлари ва барча мутасаддилар ҳаққига дуолар қилди.\nМасжид имом-хатиби Саҳобиддин домла Сотимов масжидни обод этиш, намозхонларни аҳил-иноқлигини таъминлаш ва уларнинг илм-маърифатларини ошириш борасида жонбозлик кўрсатаётганини масжид қавми алоҳида таъкидладилар.\nНавбатдаги ташриф тумандаги “Мирза Ғолиб” жоме масжидига бўлди. У ерда муфтий ҳазратлари намозхонлар билан бирга пешин намозини адо этиб, сўнг улар билан самимий суҳбат қурдилар.\nҲазрат сўзларининг аввалида, жумладан бундай дедилар:\n– Мана шундай саодатли кунларда Аллоҳ таборака ва таолодан тутган рўзаларимиз қабул, ибодатларимиз мақбул ва дуоларимиз мустажоб бўлишини сўраймиз. Аллоҳга шукрки, ушбу шарофатли ой бу йил диёримизда жуда ҳам файзли, қутли-баракали бўлди. Икки мингдан ортиқ масжидларда таровеҳ намозлари, мингдан зиёд жомеларда Қуръон хатмлари адо этилди. Рамазон кечаларида мусулмонларимиз ушбу ойнинг зийнати бўлган таровеҳ намозларида иштирок қилдилар. Расулуллоҳ соллаллоҳу алайҳи ва саллам бу ойнинг кечаларини ибодат ила ўтказганларга хушхабарлар борлигини айтганлар. Хусусан, ҳадиси шарифларнинг бирида: “Ким Рамазон кечалари имон билан, савоб умидида қоим бўлса, ўтган гуноҳлари кечирилади”, деб марҳамат қилинган.\nМуфтий ҳазратлари сўзларини якунлагандан кейин масжид жамоасини қизиқтирган саволларга жавоб бердилар. Суҳбатлар самимий руҳда, ниҳоятда файзли бўлди.\nОлмазор туманига ташриф давом этмоқда.\nКиришлар бугун: 7595\nТашрифлар бугун: 6622


Лука Модрич «Олтин тўп»га лойиқ кўрилди - xabar.uz\n15.07.2018 22:51 0 2311\nЖаҳон чемпионати совриндорлари тақдирланди. Ушбу тақдирлашда Хорватия терма жамоаси ярим ҳимоячиси Лука Модрич ЖЧ-2018нинг энг яхши ўйинчиси деб топилди ва унга мусобақанинг «Олтин тўпи» топширилди.\nМодрич Хорватия терма жамоасининг финалга қадар етиб келишига катта ҳисса қўшди. Ҳал қилувчи баҳсда эса унинг жамоаси Францияга 2:4 ҳисобида мағлуб бўлди.\nШунингдек, Килиан Мбаппе чемпионатнинг энг яхши ёш футболчиси, Тибо Куртуа – энг яхши дарвозабон, Харри Кейн чемпионатнинг энг яхши тўпурари учун совринларни қўлга киритишди.\nОлтин тўп ЖЧ-2018 Модрич\nСпорт 04/12, 14:39


Манас бўйича музокаралар давом этмоқда\n02 декабр 2020, Тошкент вақти: 05:48\nАҚШ томони Қирғизистондаги ҳарбий базасининг тақдири борасида Бишкек билан сўзлашувлар давом этаётганини маълум қилди.\nҚирғиз ҳукуматининг базани чиқариб юбориш қарорини АҚШ давлат котиби Ҳиллари Клинтон “афсусланарли” деб атади.\nҚирғизистон бош вазири Игор Чудинов АҚШ базасини чиқариб юбориш қарори бир неча сабаблар туфайли қабул қилинганини айтди.\nАйни пайтда Чудинов Вашингтон билан савдолашув ҳамон давом этаётганига ишора қилиб, расмий Бишкек база тақдири борасида ҳамон Вашингтон билан музокараларни давом эттираётганини маълум қилди.\nУшбу савдонинг яна бир иштирокчиси - Қирғизистонда АҚШ ҳарбий базасининг жойлаштирилишига қарши чиқиб келган Россия бу мамлакатга 2 миллиард доллар миқдорда қарз ва 150 миллион доллар беғараз ёрдам ваъда қилди.\nҲукуматнинг Манас ҳарбий базасини ёпиш қарори келаси ҳафтада мамлакат парламентида овозга қўйилади.


Депутат анкетаси: Сайловчиларим билан доимий алоқадаман - zarnews.uz\n1. Сайлов округингизда 2020 йилда қандай лойиҳалар режалаштирилган? Уларнинг ижросига киришилганми?\n4-Муcтақиллик сайлов округи бўйича 2020 йилда ўнлаб лойиҳалар амалга оширилиши кўзда тутилган. Жумладан, ҳудуддаги 34-умумий ўрта таълим мактабини капитал таъмирлаш ишлари жорий йил дастурига киритилган ва йилнинг иккинчи ярмида тендер ўтказилиб ишлар бошланиши белгиланган.\nУмуман, дастурлар доирасида белгиланган ҳар бир иш аниқ режа асосида амалга оширилишини қатъий назоратга олганмиз. Чунки “Миллий тикланиш” демократик партияси вилоят кенгаши ва халқ депутатлари вилоят Кенгашидаги партия депутатлик гуруҳи, қолаверса ўзимнинг 2020 йилга мўлжалланган депутатлик иш режамда “Уйма-уй”, “Депутат билан юзма-юз” лойиҳалари белгиланган. Булар ўз навбатида ҳудуддаги ҳар бир янгилик, ўзгаришдан хабардор бўлишни тақозо қилади.\nОкруг ҳудудидаги 27 та маҳаллада сайловчилар билан учрашувлар ўтказиш графиги ишлаб чиқилган. Карантин давригача ушбу график асосида маҳаллаларда сайёр қабуллар ташкил этилди. Аммо бугунги кунда ҳам сайловчилар билан мулоқот тўхтаб қолган эмас. У энди “Уйма-уй” лойиҳаси доирасида давом этмоқда. Бунда аҳоли хонадонларига ташриф буюриб, уларнинг ҳолидан хабар олинаяпти ва муаммолар ўрганилмоқда.\n2020 йилнинг январь-март ойларида 4-Мустақиллик сайлов округи ҳудудида уюштирилган сайёр қабуллар ва “Уйма-уй” лойиҳаси доирасидаги ўрганишлар натижасида аниқланган муаммолар юзасидан бир қанча ташкилотларга депутатлик сўровлари юбордим. Ушбу сўровларнинг кўпчилиги мутассадилар томонидан ўрганилиб, тегишли жавоблар берилган. Масалан, Самарқанд шаҳар, “Ўзбекистон” маҳалласи аҳлининг мурожаати бўйича Самарқанд ҳудудий электр тармоқлари корхонаси раҳбарига ҳудудда электр энергияси кўп ўчаётганлиги, мавжуд трансформаторда носозлик кузатилаётганлиги баён қилиниб, уни ҳал этиш бўйича режалар юзасидан депутатлик сўровига юборилганди. Сўровдан сўнг трансформаторда таъмирлаш ишлари олиб борилиб, сўровга жавоб қайтарилди.\n4-Мустақиллик сайлов округидан вилоят Кенгаши депутати.


Президентнинг «Ўзбекистон Республикаси Президентининг айрим ҳужжатларига ўзгартириш ва қўшимчалар киритиш тўғрисида»ги фармони қабул қилинди. Бу ҳақда Norma хабар бермоқда.\nҲужжат билан 28.08.2019 йилдаги ЎРҚ-558-сон қонунга ҳамда Президентнинг 22.04.2020 йилдаги ПФ-5984-сон фармонига мувофиқ Президентнинг қатор ҳужжатларига ўзгартириш ва қўшимчалар киритилди.\nҚорақалпоғистон Республикаси ва вилоятларда (Тошкент вилоятидан ташқари) бошқа давлатлардан келган ва доимий прописка қилиниш ҳуқуқига эга бўлган шахслар – чет эл фуқаролари ва фуқаролиги бўлмаган шахслар тоифалари рўйхатига (28.08.2018 йилдаги ПҚ-3924-сон қарор билан тасдиқланган) қуйидагилар киритилди:\nЎзбекистон Республикаси паспорт тизими тўғрисидаги низом ҳамда Фуқаролиги бўлмаган шахсларнинг биометрик йўл ҳужжатлари тўғрисидаги низом (5.01.2011 йилдаги ПФ-4262-сон фармон билан тасдиқланган) 2-1 бўлим билан тўлдирилди, унда суд ажрими билан амал қилиши тўхтатиб турилган паспорт (йўл ҳужжати) ўрнига янги паспорт (йўл ҳужжати) бериш тартиби келтирилган.\nЎзбекистон Республикаси фуқароларининг хорижга чиқиш тартиби тўғрисидаги низомга (26.12.2018 йилдаги ПҚ-4079-сон қарор билан тасдиқланган) тузатишлар киритилди. Фуқарога хорижда доимий яшаш учун чиқишига рухсат берилганлиги тўғрисида ва ҳамроҳлик қилувчи шахслар тўғрисида (вояга етмаган фуқаролар учун) паспортга киритиладиган штамплар намуналари, огоҳлантириш хати намунаси тасдиқланди. Суд ажрими билан амал қилиши тўхтатиб турилган биометрик паспорт ёки хорижга чиқиш биометрик паспортини олиб қўйиш ва республикага қайтиш учун гувоҳнома бериш тартиби белгиланди. Ушбу норма доимий ёки вақтинча консуллик рўйхатида турган шахсларга татбиқ этилади.\nЎзбекистонда аҳолини рўйхатга олиш муддати 2022 йилдан 2023 йилга кўчирилди


Жанубий Кореянинг нуфузли SK Securities фирмаси таҳлилчилари Samsung компаниясининг навбатдаги флагман смартфони чиқарилишининг тахминий санасини маълум қилдидар. Дастлабки маълумотларга кўра, смартфонлар 2016 йилнинг январидаёқ омма эътиборига ҳавола этилиши, савдога эса февралда чиқарилиши мумкин.\nБу аввалги Samsung Galaxy S6 ва S5 смартфонларининг савдога чиқарилиши схемасидан бироз фарқ қилади. Ушбу смартфонлар MWC кўргазмасида февраль охири-март бошида намойиш қилиниб, апрелда сотувга чиқарилган эди.\nSamsung Galaxy S7 иккита – ясси дисплейли SM-G930 ва иккита ён томонига эгилган дисплейли SM-G935 версияда чиқарилиши кутилмоқда. Шунингдек, смартфонларнинг Exynos 8890 ва Qualcomm Snapdragon 820 процессорларига эга вариантлари ҳам чиқарилиши мумкин. Смартфонларда 20 Мпли, ISOCELL сенсорига эга иккиланган камера ишлатилиши айтилмоқда.


Қўқон эркин иқтисодий зонасида “Ҳоким ва ёшлар” учрашуви бўлиб ўтди\nҚўқон эркин иқтисодий зонасида ...\nШу ўринда Муҳтарам Президентимиз томонидан илгари сурилган ташаббусни вилоят ёшларига етказиш, ёшларнинг орзу-мақсадлари, уларнинг муаммоларини тинглаш, мамлакатимиз ривожида уларнинг аҳамияти ва фаоллигини ошириш мақсадида Фарғона вилояти ҳокими Шуҳрат Ғаниев томонидан мутасадди раҳбарлар билан биргаликда вилоятдаги 19 та туман-шаҳарларда “Ҳоким ва ёшлар” лойиҳаси доирасида ёшлар билан учрашувлар ўтказилмоқда.\nРасмиятчиликдан холи, самимий руҳда бўлиб ўтаётган учрашувларнинг навбатдагиси “Қўқон эркин иқтисодий зонаси” ҳудудида ташкил этилди. Бундан кўзланган асосий мақсад, Қўқон шаҳри ва Учкўприк тумани ёшлари билан лойиҳа доирасида эркин иқтисодий зонада ташкил этилган кўплаб корхона, завод ва фабрикаларнинг иш фаолиятини таништириш хамда иш излаётган ёшларни иш билан таъминлашга қаратилди.\nТадбир давомида эркин иқтисодий зона дирекциясида ёшлар билан суҳбат, юзма-юз мулоқот бўлиб ўтди. Самимий руҳда ўтказилган мулоқот ёшларнинг дилидаги гапларни очиқ-ошкора айтиш имконини берди.\nЁшлар томонидан берилган саволлар ўртага ташланган муаммолар тингланди, уларга ечим ва таклифлар берилди.\nЖумладан, Қўқон эркин иқтисодий зонасида кўплаб йирик корхоналарда бўш иш ўринлари мавжудлиги ва мазкур ҳудуддаги мавжуд бўш иш ўринлари ҳақида маълумот беришга қаратилган сайт фаолияти йўлга қўйиш каби масалалар ижобий ҳал этилди.


Сергели туман ҳокимлигида фуқаролар қабули Ўзбекистон Республикаси Конституциясининг 35 моддасига, Ўзбекистон Республикасининг “Фуқаролар мурожаатлари тўғрисида”ги 2002 йил 13 декабр 446-2 сонли Қонуни ва “Тошкент шаҳар ҳокимлигининг Регламенти тўғрисида”ги 2007 йил 2 январ 1 сонли ҳамда 2009 йил 5 март 42-ф-сонли қарорлари асосида ташкил этилган.\n-Фуқаролар бугунги кунда шахсан туман ҳокими томонидан тасдиқланган “Туман ҳокимлигида фуқароларни қабул қилиш жадвали”да белгиланган соат ва кунларда шахсан ҳоким ва ўринбосарлари томонидан қабул қилинадилар.\n-Қабулга ёзилиш ҳокимликнинг Ишлар бошқаруви қошидаги умумий масалалар бўйича бош мутахассис орқали амалга оширилади.\n-Қабулга ёзилиш истагини билдирган фуқаролар ўзлари билан фуқаролик паспортларини ва мурожаат қилинадиган масала бўйича тегишли бошқарма ёки муассасага мурожаат этганликлари тўғрисидаги ҳужжатларини ҳамда уларнинг жавоб хатларини тақдим этишлари лозим.\n-“Фуқароларнинг мурожаатлари тўғрисида”ги Қонуннинг 6 моддасига биноан фуқаронинг мурожаатида фуқаронинг фамилияси, исми, отасининг исми, яшаш жойи ҳамда ариза, таклиф ёки шикоятнинг моҳияти қисқача баён этилган бўлиши лозим.\nМурожаат учун телефон: 258-65-55\nПечать 30 Июль 2014 Ўқилди: 3941


Темур Кападзе: “Терма жамоага ёрдамим тегса, юрагим билан ўйнашга тайёрман!" / CHAMPIONAT.asia\n31 май 10:20\nТемур Кападзе: “Терма жамоага ёрдамим тегса, юрагим билан ўйнашга тайёрман!"\nҚозоғистон Премьер-Лигасининг 14-туридан сўнг миллий терма жамоамиз ярим ҳимоячиси Темур Кападзе тўп тепаётган “Актобе” клуби якка пешқадамликни давом эттиряпти.\nАммо “Актобе” сўнгги турни ўз майдонида “Атирау”га қарши ўтказиб, нурсиз (0:0) дурангга рози бўлди. Бундан бир муддат аввал эса, Кападзе жамоаси таркибидаги ўнинчи голини киритишга муваффақ бўлганди. Биз шу ва бошқа мавзулар юзасидан Темур Кападзедан интервью олдик.\n- Темур, яқинда “Актобе” таркибидаги ўнинчи голингизни киритдингиз. Буни қандай қабул қилдингиз? Ўзи статистикангиз билан қизиқасизми?\n- Алабата. Ҳар бир гол футболчига ёқимли онларни тақдим этади, ўз кучига бўлган ишончни янада оширади. Статистикага келсак, ҳар бир ўйиндан олдин мезбон жамоа томонидан тайёрланган “програмкалар” беришади. Қозоғистон Профессионал футбол лигаси томонидан бу шарт ва мажбурий қилиб қўйилган. Ўйинга чиқарилган бу дастур орқали ҳар бир футболчи қанча ўйин ўтказгани, нечта гол киритганию яна қанчасига ҳаммуаллифлик қилгани ҳақида батафсил маълумотга эга бўлиб боради. Табиийки, мен ҳам ўз статистикам билан танишиб, кузатиб бораман.\n- “Актобе” жамоаси бу йил ҳам чемпионатда ишонч билан одимламоқда. Ўтган йилги чемпионат билан таққсоалаганда, фарқ сезиляптими?\n- Қозоғистон чемпионати йилдан-йилга кучайиб боряпти. Жамоалар орасидаги рақобат ҳам шунга яраша ошмоқда. Клублар таркибига савияли легионерларни жалб қиляпти. Хусусан, “Актобе”да ҳам яхши селекция иши олиб борилди. Сафимизга қўшилган янги футболчилар жамоамиз ўйинини яна ҳам кучайтира олишди. Тўғри, биз ҳозир катта фарқ билан турнир жадвалида пешқадамлик қиляпмиз. Лекин бир нарсани унутмаслик керак, жамғарилган очколар иккинчи босқичда тенг ярмига бўлинади. Ўшанда жамоалар бир-бирига жуда ҳам яқинлашиб олади. Кейин бизда Европа Чемпионлар лигасининг саралаш босқичида иштирок этамиз. Қозоғистон Кубоги ўйинларида қатнашамиз. Учта мусобақада қатнашиш ҳар қандай кучли клубга ҳам қўшимча муаммоларни келтиради. Мана куни кеча кутилмаганда “Атирау” билан ўз майдонимизда дуранг ўйнадик. Шу боис, ҳали хулоса чиқаришга жуда эрта. Лекин ҳозир бор эътиборимизни ички чемпионатда имкон қадар кўпроқ очко тўплаб олишга қаратяпмиз. Шунда иккинчи босқичда нисбатан енгилроқ бўлиши мумкин.\n- Жамоадошингиз Александр Гейнрих бу йил асосий таркибда кўп майдонга туширилмаяпти. Айтишларишча, у жамоадан кетиши ҳам мумкин экан. Бу ҳақда нима дея оласиз?\n- Матбуотда бу нарса нотўғри ёзилган. Тўғри, бошида Саша шамоллаб қолди ва бунинг натижасида бир нечта ўйинда майдонга туша олмади. Бу орада унинг ўрнини эгаллаган бошқа ҳужумчи ўзини кўрсатиб, бирин-кетин голлар киритди. Бундай ҳолатда бош мураббий гол уриб турган ҳужумчига ишонч билдирди. Мураббийни ҳам тўғри тушуниш керак. Гейнрих ҳамиша рақобатга тайёр бўлган. Шунчаки, бу ҳолатни Қозоғистон матбуоти бироз бўрттириб юборди ва Гейнрих ўзига янги жамоа излаяпти, қабилида хабарлар чоп этди.\n- 29 май куни Максим Шацких, Виктор Карпенко ва Улуғбек Бақоев Ўзбекистон миллий терма жамоаси билан хайрлашишди. Бу хабарни шахсан сиз эшитган чоғингизда қандай қабул қилдингиз?\n- Менимча, бу ҳар бир футболчига ачинарли ҳолат бўлса керак. Чунки, сен футбол билан, севган ишинг билан хайрлашяпсан. Тўғри, бу уч нафар тажрибали ўйинчимиз ҳали катта футбол билан хайрлашгани йўқ. Шунчаки, миллий терма жамоадаги фаолиятларини якунлашяпти. Начора, бу ҳаёт, ҳар бир нарса ўз вақтида бўлгани яхши. Ўйлайманки, улар ҳали узоқ йиллар ўзбек футболи ривожига хисса қўшишади. Балки мураббий, балки футбол агенти бўлишар?\n- Максим билан жуда кўп ўйинларда бирга терма жамоада ўйнагансиз. Бу футболчи ҳақида қандай фикрдасиз?\n- Макснинг шахсий ҳаётда қандай инсон бўлганини билмайман. Аммо, ўша терма жамоага келган пайтлари машғулотда астойдил ҳаракат қиларди. Ўйинларда ҳам ўз ишига профессионал тарзда ёндашган. Муомала маданиятига ҳам гап йўқ. Ҳеч қачон мен юлдузман, деб ўзини катта олмаган. Ҳамма билан бирдек гаплашиб кетаверган. Киевнинг “Динамо” клубидаги ўзининг гуллаган даврида Европанинг қандай гранд жамоаларига қарши майдонга тушганининг ўзи унинг қандай савиядаги футболчи бўлганидан дарак беради. Йигирма ёшида Европа Чемпионлар лигасида ўйнаган. Бу натижани ўзбек футболчиларидан яқин орада ким қайд эта олади? Гол киритган жамоаларини ҳам бир ёдга олинг. Шацких савиясидаги футболчилар ҳар доим ҳам туғилавермайди.\n- Бақоев билан терма жамоада ҳам, Қозоғистон чемпионатида ҳам биргасизлар. Улуғбек ҳақидаги фикрингиз қандай?\n- Улуғбек ҳам профессионаллик бобида Шацкихдан қолишмайди. Ҳам футболчи, ҳам инсонийлик жиҳатидан унга ҳурматим баланд. Бақоев билан тез-тез гаплашиб турамиз. У Қозоғистонда катта ҳурматга сазовор. Бир неча бор Қозоғистон чемпионати тўпурари, йилнинг энг яхши футболчиси совринларига эга бўлган. Бу Ўзбекистон футболи учун катта ютуқ.\n- “Бунёдкор”да бирга ўйнаган Виктор Карпенко ҳақида ҳам гапирмасангиз бўлмайди...\n- Мен Викторни “Бунёдкор”дан олдин ҳам таниганман. Миллий терма жамоада у билан узоқ йиллардан бери ўйнаб келяпмиз. Карпенко ўз ўйинлари билан ҳамиша яхши таассурот қолдирган. Бу уччала футболчимиз ҳам фаолиятлари мобайнида катта ҳурматга лойиқ иш қилишган ва бу жараён ҳамон давом этяпти. Ҳозирда ўз тажрибаларини ёшлар билан баҳам кўришмоқда. Фурсатдан фойдаланиб, уларга соғлиқ, шахсий ҳаётларида омад ёр бўлишини тилайман. Афсуски, тур ўйинларимиз бўлгани сабаб, уларнинг хайрлашув ўйинига бора олмадим.\n- Ўзбекистон миллий терма жамоасида энг кўп ўйин ўтказган футболчи ҳисобланасиз. Дўстларингиз терма жамоа билан хайрлашишяпти. 109 та учрашув ҳали сўнггиси бўлмаса керак?\n- Терма жамоага ҳали ёрдамим тегадиган бўлса, бор куч ва маҳоратим, юрагим билан ўйнашга тайёрман!


ОАВ: Саудия Арабистонида коррупцияда айбланган шаҳзодалардан бири озод этилди Haqida.net\nHome Dunyo ОАВ: Саудия Арабистонида коррупцияда айбланган шаҳзодалардан бири озод этилди\nНоябрь бошида коррупцияда айбланиб ҳибсга олинган, Саудия Арабистони миллий гвардиясининг собиқ вазири, шаҳзода Мутайиб бин Абдуллоҳ бин Абдулазиз Ол Сауд озод этилди. Бу ҳақда ўз манбаларига иқтибос келтирган ҳолда Al Araby Al Jadeed нашри маълум қилди.\nНашр маълумотларига кўра, шаҳзода Мутайиб 28 ноябрда 3 ҳафта давомида молиявий фирибгарликлар ва хизмат лавозими билан боғлиқ жиноятларни содир этишда айбланган ўнлаб вазирлар ва қироллик уйи аъзолари билан ҳибсда ушлаб турилган, Ар-Риёддаги Ritz Carlton меҳмонхонасини тарк этди.\nБироқ бу хусусда Саудия Арабистони ҳукуматининг расмий баёноти берилмаган.\nТасдиқланмаган маълумотларга кўра, 65 ёшли шаҳзодадан давлат маблағларини харжлаб юбориш, ишга жойлаштиришда фирибгарлик қўллаш ва ўз компанияларига шартномаларни ажратиш бўйича қўйилган айбловлар соқит қилинган.\nНашр Мутайиб Саудия Арабистони раҳбарияти томондан таклиф қилинган келишувга рози бўлган-бўлмаганини маълум қилмаган. Аввалроқ валиаҳд шаҳзода Муҳаммад бин Салмон The New York Times нашрига берган интервьюсида 200 нафар айбланувчидан 95 фоизи келишувга рози бўлиб, ўз активларини давлатга топширганини маълум қилган.\nШаҳзода Мутайиб қироллик асосчиси Абдулазиз ибн Абдураҳмон Ол Сауднинг набираси, аввалги қирол Абдуллоҳ бин Абдулазиз Ол Сауднинг учинчи ўғли ҳисобланади. 1952 йилда таваллуд топган. Ҳибсга олинишидан аввал миллий гвардия вазири бўлган. Париждаги қимматбаҳо Crillon меҳмонхонаси эгаси ҳисобланади.


Тошкентда “Насаф” билан ўйнаймиз | "NAVBAHOR" FUTBOL JAMOASINING RASMIY WEB SAHIFASI\nТошкентда “Насаф” билан ўйнаймиз\n2016 йилги мавсумга ҳозирлик кўраётган жамоамиз таркибида кўплаб футболчилар кўрикдан ўтаётганлиги сабабли, мураббийлар штаби бугун ҳам икки томонламали назорат ўйинини ташкил қилишга қарор қилишди. Баҳс давомида барча футболчиларнинг ҳаракатини кузатаётган мураббийлар жамоада қоладиган футболчилар номига ойдинлик киритишмоқда. “Динамо” ўйингоҳида бўлиб ўтган ўйиндаги ҳисобни “оқлар” вакили Абдуазиз Султонов очган бўлсада, ушбу жамоа аъзолари ғалабали ҳисобни сақлаб қола билишмади. Дастлаб Тимур Аюпов пенальтидан самарали фойдаланиб ўртадаги мувозанатни тиклаган бўлса Мўйдин Мамазулумовнинг аниқ зарбаси эса “қизиллар”нинг ғалабасига замин яратди. Учрашувда жамоалар таркиби қўйидагича бўлди.\n«Қизиллар»: Мирзоҳид Маматхонов, Обид Жўрабоев, Дилшод Жаббров, Қаҳрамон Маҳаммаджонов, Ботир Тўрабоев, Алишер Маҳмудов, Акрам Баҳриддинов, Азиз Турғунбоев, Аъзам Алиев, Мўйдин Мамазулумов, Тимур Аюпов. Захирадан майдонга тушганлар: Сардор Теляков, Сохиб Абдуллаев, Дилшод Назиров, Отабек Валижонов.\n«Оқлар»: Амир Эргашев, Азиз Мамазоитов, Мирзоҳид Собиров, Ҳожиакбар Юнусов, Азиз Умаров, Зокир Нурматов, Дониёр Инамов, Акбаршо Рашидханов, Отабек Валижонов, Ғайрат Жўраев, Абдуазиз Султанов. Захирадан майдонга тушганлар: Мухаммад Расулов, Омон-Биик Ҳалилов, Билол Шарофиддинов, Ботир Каримжонов, Муҳаммадризо Тўраев, Ислом Жўраев, Жамол Абдужжабаров, Фарҳод Шокиров.\nАввал хабар бериб ўтганимиздек, жамоамизнинг Намангандаги йиғини 15 январга қадар давом этади. Йиғин якунига қадар эса кўрикдан ўтаётган футболчилардан кимларни жамоада қолиши ёки аксинча “Навбаҳор” лагерини тарк этадиганлар номига ойдинлик киритилади. Тайёргарликнинг иккинчи босқичи эса Тошкентда бўлиб ўтади. Пойтахт йиғини чоғида жамоамиз назорат ўйинларида ҳам майдонга тушишни режалаштирган. Ана шундай учрашувлардан бири 17 январь куни Қаршининг “Насаф” клубига қарши ўтказилади. Жамоамизнинг бошқа ўйинлардаги рақиблари номига эса кейинроқ ойдинлик киритилади.


8 Апрель 14:37\n«2022 йил 24 февралдан буён Қозоғистон банкларида Россия ва Беларусь резидентлари – жисмоний шахслар учун 11 940 та ҳисобварақ очилди. Улардан 1725 таси Қозоғистон банкларида 10 725 нафар аризачи ёки ишончли шахснинг шахсий иштироки орқали масофадан туриб очилган. Натижада Қозоғистон Республикасида банк ҳисоб рақамига эга бўлган ушбу мамлакатлар фуқароларининг умумий сони 162 минг нафарга етди», - дейилади агентлик хабарида.\nАгентлик маълумотларига кўра, йил бошидан буён Россия Федерацияси резидентлари-юридик шахсларнинг янги ҳисобварақлари сони бироз ошган. Жорий йилнинг феврал ойи охиридан бери Россиянинг 7 компанияси учун банк ҳисоб рақамлари очилди, Қозоғистон банкларида ҳисоб рақамларига эга Россия ташкилотларининг умумий сони 805 тага етди.\nЭслатиб ўтамиз, аввалроқ 24 февралдан буён Қозоғистонга Россия Федерациясининг 108 057 нафар фуқароси келиб, 99 975 нафар россиялик фуқаро мамлакатдан чиқиб кетганлиги ҳақида хабар бергандик.\n#Халқаро алоқалар #Молия бозорини тартибга солиш ва ривожлантириш агентлиги


8 август, 2020, 21:51\nТеглар:Барселона | Наполи | УЕФА чемпионлар лигаси | Месси\nНимчорак финални якунлаб берувчи тўқнашув хусусида тўхталамиз.\n«Камп Ноу»га «Наполи» катта муаммо билан ташриф буюрмоқда. Жамоа сардори Лоренцо Инсинье «Лацио»га қарши баҳсни кўзида ёш билан тарк этди. У жароҳати жиддийлигини сезганди. Бугун у майдонга тушишининг эҳтимоли жуда кам. Майдонда уни кўрсак ҳам, бор кучини сарфлаб ҳаракат қила олади, деб ўйламайман.\n«Барселона» биринчи ўйиндан олдин ҳам, бугун ҳам фаворит мақомида. Аммо буни Неаполдаги учрашувда кўрмадик. Гаттузо шогирдлари ғалабага яқинроқ эди. Бироқ «Барса» кўрсатган ўйинига қараганда, кўпроғи билан қайтди.\nРестартдан сўнг кетма-кет очко йўқотган, низолар исканжасида қолган каталонияликлар сўнгги турлар олдидангина ўзига келгандек кўринди. Бугун «блаугранас» мухлисларининг аксарияти Сетьен мураббийлигидан норози. Бартомеу унинг келгуси мавсумда ҳам жамоада қолишини айтмоқда. Бугун итальянлар Барселонада жамоани енгган тақдирда, нафақат Сетьен, балки Бартомеунинг ўзи ҳам хавф остида қолади.\nБиринчи тайм аввалида «Наполи» устунликни ўз қўлига олди. Ҳужумлари ҳам салмоқли бўлди. Кейинроқ, голгача бўлган ҳолатда «Барселона» кўпроқ ҳужумга ташланганини кўрдик. Аммо уларнинг ҳужумлари якунловчи зарбагача етиб бормасди. Шундай ҳужумларнинг биридан сўнг, қарши ҳужумга ўтган неаполликлар мақсадларига эришди. Зелински ўз вақтида Мертенсга тўпни узатди. Жамоадошининг қаерда эканини қарамасдан топа олган хавбекка олқишлар ярашади. Бельгияликда эса тўпни қабул қилиб, уни бироз олдинга ташлаб, тайёргарлик билан зарба бериш учун етарли вақт ва бўшлиқ бор эди. Унинг зарбаси йўлини кўрмай қолган Тер Штеген аслида қайтариш мумкин бўлган тўпга сакрай олмади.\n«Барселона» ҳужумлари муваффақиятсизлигида Гризманнинг улуши кўпроқ эди, назаримда. Ҳа, у гол уриб, жамоасини мағлубиятдан қутқариб қолди. Аммо унгача гол пишитиб бўлинган эди-да. Француз ўйин мобайнида тўпни ҳаволатиб ичкарига етказиб қўйишдан ўзини тия билмади. «Барса»да бўйдор ҳужумчилар йўқ ва бундай узатмалар жуда кўп амалга оширилганига эътибор қаратсак, бу ҳужумчининг кераксиз хатоси эканини англашимиз мумкин. Шу орқали, тўпни ўта қадрлайдиган «кўк-анорранглилар»нинг анчагина ҳужумлари бесамар кетди. Гризманн гол урган вазиятда Бускетс унга жамоанинг классик услуби қандайлигини кўрсатувчи пасни амалга оширди. Унинг заргарона узатмасидан сўнг Семеду Антуанга голли пас етказиб берди. Шу тариқа, Марадона тимсолига айланган майдондан Месси дуранг билан қайтишга мажбур бўлди.\n«Барселона»: Тер Штеген, Семеду, Пике, Лангле, Алба, Роберто, Ракитич, Де Йонг, Месси, Суарес, Гризманн.\nИштирок эта олмайди: Бускетс, Видаль, Дембеле, Умтити.\nСўроқ остида: Лангле, Гризманн, Араухо.\nДисквалификация хавфи остида: Гризманн, Месси, Семеду.\nТаркибга киритилганлар: Куэнка, Райс.\nҚайдномадан ўчирилганлар: Сарсанедас, Саверио.\n«Наполи»: Оспина, Ди Лоренцо, Манолас, Кулибали, Марио Руи, Фабиан Руиз, Демме, Зелински, Кальехон, Мертенс, Милик.\nСўроқ остида: Максимович, Инсинье.\nДисквалификация хавфи остида: Кулибали, Льоренте, Марио Руи.\nКике Сетьен: «Биз астойдил тайёрландик. Жамоа билан Чемпионлар Лигасида зафар қучишни мақсад қилганмиз. Қийин ўйин бўлиши табиий ва барчаси қандайдир сонияларда ҳал бўлади. Тўпни ўзимизда кўпроқ ушлаб турсак, уларга камроқ имконият берган бўламиз. Аммо биз умуман гол ўтказиб юбориш ҳақида ўйламаяпмиз. Биз ишончли ғалабага эришишимиз керак».\nЖеннаро Гаттузо: "Биз «Барса» даражаси ҳақида кўп нарсаларни биламиз. Уларни енгиш учун жисмонан ва тактик жиҳатдан кучли бўлишимиз лозим. Барселоналиклар шундай жамоаки, баъзида сиз энг яхши ўйинингизни намойиш этсангиз ҳам, бу ғалаба учун етарли бўлмаслиги мумкин. Каталонияликлар ушбу мавсумда ҳеч қандай кубокни қўлга кирита олмади. Бу уларга қўшимча мотивация беради. «Барселона»да ғолиблик менталитети бор. Лоренцо бугун жамоавий машғулотларга қўшилди. Шифокорлар унинг 100 фоиз тайёрлигини айтмаса, майдонга тушмайди".\nБугун ҳар қандай вазиятда «Наполи» олдинга боришга мажбур. Аммо улар чуқур ҳимояланган ҳолда ўз имкониятини кутиш варианти ҳам мавжуд. «Барселона» сўнгги йилларда нимчорак финал жавоб баҳсларини анча қувноқ ўтказмоқда. Уларнинг жамоавий футболи шаклланиб бормоқда. Аммо бу шаклланишда мураббий имзоси сезилмаяпти. Жамоадошлари Месси учун ўйнамоқда. Ҳужумлар Леонинг иштирокисиз ўтмаяпти. Бартомеу ҳар бир интервьюсида жамоа Мессисиз ўйнашга тайёргарлик кўраётганини иддао қилаётган бўлса-да, аслият бизга «Барса» аргентиналик тирик афсонага янада боғланиб бораётганини кўрсатиб қўйяпти. Кўрамиз, бугун Мессининг ўйин қанчалик ўхшайди. Гаттузо уни фақат тушида ёки ўғлининг видеоўйинида тўхтата олишини айтган. Хўш, Неаполь клуби ҳимоячилари нима қилишади?


09:04 / 16.11.2016 | Ulugbek | 2281\nҲурматли устозлар, бир яқин инсоним мана 16 йилдирки фарзанд кўриш, ўзларидан насл қолдириш мақсадида бормаган докторлари, учрамаган табиблари қолмади. Аммо натижа бўлмаяпди. Ажрашиб бошқа турмуш қуриш таклифи айтилганида, бир-бирларига бўлган муҳаббат сабабли «ажрашмаймиз Аллоҳ берса фарзандли бўламиз» дейишган. Динимизда бефарзандлар учун Аллоҳдан сўраб ўқиладиган дуо ва намозлар борми? Бўлса шулар ҳақида маълумот берсангизлар. Ажабмас шу амалларни қилишса, Аллоҳ таоло улуғ неъматларидан ато қилса.\nВа алайкум ассалом! Аллоҳ таоло “Шууро” сурасида марҳамат қилади : لِلَّهِ مُلْكُ السَّمَاوَاتِ وَالْأَرْضِ يَخْلُقُ مَا يَشَاء يَهَبُ لِمَنْ يَشَاء إِنَاثًا وَيَهَبُ لِمَن يَشَاء الذُّكُورَ۝ أَوْ يُزَوِّجُهُمْ ذُكْرَانًا وَإِنَاثًا وَيَجْعَلُ مَن يَشَاء عَقِيمًا إِنَّهُ عَلِيمٌ قَدِيرٌ۝ 49. Осмонлару ернинг подшоҳлиги Аллоҳникидир. У Зот хоҳлаган нарсасини яратур. У Зот хоҳлаган кишисига қизлар ҳадя этур ва хоҳлаган кишисига ўғиллар ҳадя этур. 50. Ёки уларни жуфтлаб – ўғил-қиз қилиб берур ва хоҳлаган кишисини туғмас қилур. Албатта, У ўта билувчидир, ўта қудратлидир. Инсонга ҳамма нарсани фақат Аллоҳ таоло беришининг ёрқин намунаси фарзанд масаласида кўринади. Айни шу масалада инсон ўзининг ожизлигини хис этади. Ўз хоҳишига кўра бирон нарсани бор қила олмаслигини, балки доимо Аллоҳ таолонинг мадади ва иноятига муҳтож бўлиб туришини англаб етади. «Осмонлару ернинг подшоҳлиги Аллоҳникидир». Осмонларда ва ерда нимаики бўлса, ҳамма-ҳаммаси Аллоҳ таолонинг мулкидир. «У Зот хоҳлаган нарсасини яратур». Бу ишда У Зотнинг хоҳишига ҳеч ким тўсиқ бўла олмайди. Бутун борлиқнинг Молики – эгаси ва мутлақ Холиқи бўлган ўша Зот Ўз мулкидан хоҳлаган бандасига хоҳлаган нарсасини беради. Жумладан, фарзанд бериш масаласида ҳам «У Зот хоҳлаган кишисига қизлар ҳадя этур». Агар ўғил ё қиз фарзанд кўриш ота-она хоҳишига кўра бўлганида, ушбу оятлар нозил бўлаётган пайтдаги жоҳилий арабларда қиз фарзанд бўлмас эди. Чунки улар қиз фарзандни ёқтиришмасди. Ҳатто қизларини тириклай кўмиб ҳам ташлашарди. Ҳолбуки, баъзилар фақат қиз фарзандлар кўришади, ўғил фарзандга зор бўлиб юришади. Бу ҳол фарзанд фақат Аллоҳнинг хоҳиши билан ўғил ёки қиз бўлишини билдиради. «...ва хоҳлаган кишисига ўғиллар ҳадя этур». Фақат ўғил фарзандлар кўриб, Аллоҳдан қиз сўраб юрган одамлар ҳам оз эмас. «Ёки уларни жуфтлаб – ўғил-қиз қилиб берур…» Аралаш фарзандлар кўриш одамлар ичида кўп тарқалган ҳолатдир. «...ва хоҳлаган кишисини туғмас қилур». Бундайлар озчилик бўлиб, Аллоҳ таоло ибрат учун, фарзанд одамларнинг хоҳиши билан эмас, Аллоҳнинг хоҳиши билан бўлишини кўрсатиш учун шундай қилиб қўйган. «Албатта, У ўта билувчидир, ўта қудратлидир». Албатта, Аллоҳ ўта билувчи ва ўта қодир Зотдир. Ҳамма нарсани билиб қилади. Жумладан, кимга қиз, кимга ўғил, кимга ўғил-қиз беришни ёки кимни туғмас қилишни ҳам Ўзи билади. Бу ишларга Унинг қудрати етади. (“Тафсири Ҳилол” китобидан). Валлоҳу аълам!\nЎйинчоқлар бор уйда намоз ўқиш\nКореядаги чўчқа гўшти қўшилган таомлардан қандай парҳез қилса бўлади?\nСуррогат она тўғрисида\nЭрни ўзига иситиш


Арманистон ва Тожикистон президентлари ҳамкорликни муҳокама қилдилар\n13 октябрда, Арманистон президенти Серж Саргсян бўлғуси Коллектив Хавфсизлик Шартномаси Ташкилоти (КХШТ) нинг Коллектив Хавфсизлик Кенгашида (КХК) иштирок этиш учун Ереванга келган Тожикистон президенти Эмомали Раҳмон билан учрашди.\nАрманистон давлати раҳбарининг матбуот маркази ахборотига қараганда, Саргсян унинг мамлакати Тожикистон билан дўстона муносабатларнинг ривожланишидан манфаатдор эканлигини маълум қилган.\nШундан кейин, президент ҳозирги вақтда арман-тожик муносабатларининг даражаси “иккита мамлакат сиёсий муносабатларининг юқори даражасига ҳам, арман ва тожик халқларининг дўстлигига ҳам мос келмас”лигини таъкидлаб ўтди. Бироқ оддий кўз билан ҳам давлатлараро муносабатларнинг ривожланиш динамикаси кўриниб турибди – уни “икки томонлама изчил зўр беришлар билан мустаҳкамлаш ва чуқурлаштириш” лозим деб уқтириб ўтди Арманистон раҳбари.\nСаргсян янги ҳамкорлик ва кўп сонли келишувларга йўл очиб берадиган Раҳмоннинг тез орада бўлиб ўтадиган жавоб расмий ташрифига умид боғлади. Тожикистон президенти ўз навбатида, КХШТ ва икки томонлама ҳамкорлик доирасида музокаралар олиб бориш учун иккала давлатда ҳам асослар борлигини айтиб ўтди.


Талабалар давлат имтиҳони учун 100 минг сўмдан пул сўрашаётганини иддао қилишмоқда.\nЖиззах Давлат педагогика институти табиий фанлар факультетининг 4-курс талабалари давлат имтиҳонлари учун битирувчилардан юз минг сўмдан пул йиғилаётганини иддао қилишмоқда. Талабаларга кўра, бу пуллар бошқа олийгоҳлардан давлат имтиҳони олиш учун келган домлаларни боқиш, биноларни ремонт қилиш баҳонасида йиғиляпти. Бироқ, факультет раҳбарияти имтиҳонлар учун пул йиғилаётганини кескин инкор қилмоқда.\nЖиззах Давлат педагогика институти табиий фанлар факультетининг 4-курс талабаларидан Озодликка келган мактубда иддао қилинишича, декан ўринбосари давлат имтиҳонлари баҳонасида битирувчилардан пул йиғмоқда:\n“Иккита давлат имтиҳонимиз бор. Имтиҳонга, ремонтга ва келадиган меҳмонларга деб, замдеканимиз Зикиров биз битирувчиларга 100 минг сўмдан солиқ солди. Старастоларимиз пулни йиғиб юрибди. Агар кимки пул бермаса давлат имтиҳонидан ўтолмайди, деб пўписа ҳам қилишмоқда”, деб ёзилади мактубда.\nОзодлик телефон орқали суҳбатлашган талабалардан бири микрофонсиз суҳбатда имтиҳонлар учун пул йиғиш давом этаётганини иддао қилди:\n“Куни –кеча тарихдан гос топширдик. Ҳамма ўтди. 7 киши 100 минг сўмдан берган экан. Замдеканимиз ана шу пулга ҳаммаларинг ўтдиларинг энди қолганлар ҳам йиғиб берсин, дебди. Инглиз тили имтиҳонида ҳам ҳеч кимда проблема бўлмайди, дебди. Лекин биз имтихонларни ўз кучимиз билан топширдик. Пул бер-бер дейишлар жонимизга тегди. Пластикка тушган стипендияни ўзи нақд қилгунча 15-20 фоизи кетиб қоляпти”, деди талабалардан бири.\nИнститутнинг табиий фанлар факультети декани ўринбосари Бахтиёр Зикиров Озодлик билан суҳбатда талабаларнинг имтиҳонлар учун пул йиғилаётгани ҳақидаги иддаоларини инкор қилди:\n“Бўлмаган гап. Ҳеч қачон имтиҳон учун пул йиғилмаган. Бунақа нарса умуман бўлмаган”, деди декан ўринбосари Бахтиёр Зикиров.\nМазкур институт талабалари илгари ҳам улардан асоссиз равишда пул йиғилаётгани ҳақида шикоят қилган эдилар.\nЖумладан, табиий фанлар факультети талабалари пахта чопиғига олиб чиқилмаслик учун пул йиғиб беришганини иддао қилиб, пул бермаганлар дарслардан чиқариб юбориш ва имтиҳонларга киритилмаслик билан таҳдид қилинганини айтган эдилар.\nТалабаларнинг пахта чопиғига чиққанини рад этмаган институт раҳбарияти пул йиғиш ҳақидаги талабалар иддаосини инкор қилган эди.


Навбатдаги ҳамёнбоп Samsung бестселлерининг илк расмий сурати чиқди - Terabayt.Uz\nНавбатдаги ҳамёнбоп Samsung бестселлерининг илк расмий сурати чиқди\nSamsung мана шу ойнинг ўзидаёқ учта смартфонини Ҳиндистонда расман тақдим этади. Манбаларга кўра, булар – Galaxy S10 Lite, Galaxy Note 10 Lite ҳамда Galaxy A51 моделларидир.\nШулардан энг арзони – Samsung Galaxy A51 смартфони ҳам, ўзининг «аждод»и – Galaxy A50 модели (сотиб олиш) каби бестселлер бўлиши кутилмоқда. PhoneArena нашри унинг биринчи расмий суратини эълон қилди:\nКўриб турганингиздек, экраннинг атрофини бирмунча энли ром ўраб турибди, аммо Samsung бу смартфонида селфи-камера учун дисплейдаги тирқишни минимум даражагача кичрайтиргани эътиборга лойиқ.\nҲозиргача тарқалган хабарларга кўра, Galaxy A51 диагоналига 6,5 дюймлик экранга ҳамда асосий модули 48 мегапикселлик бош камерага эга. Қурилманинг «электрон юраги» эса Samsung’нинг ўзи ишлаб чиққан Exynos 9611 процессоридир.\nSamsung бу гаджетини 12 декабрда расман намойиш этиши айтилаётир. Компания аллақачон сотувга чиқарган аксарият телефонларни эса 705 000 сўмдан бошланувчи нархлар эвазига Terashop.uz онлайн дўконимиздан харид қилиш имкони бор.\nЎҚИНГ: Galaxy A11, A31 ва 41'лар 64ГБ лик базавий хотирага эга бўлади